Diari Oficial de la Generalitat Valenciana


Sumari del DOGV 9707, del 19-10-2023 (2023/10883)

ACORD de 3 d'octubre de 2023, del Consell, pel qual es determinen els aspectes addicionals que ha de comprovar la Intervenció en l'exercici de la fiscalització de la despesa.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2023/10/03/(1)/dof/vci/html**

### Dades del document

Número de DOGV
:   9707

Data del DOGV
:   19-10-2023

Secció del DOGV
:   I. DISPOSICIONS GENERALS

Número del document
:   2023/10773


Data del document
:   03-10-2023

Organisme emissor


Tipus de document
:   Acord

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * procediment pressupostari
    * legislació
    * administració regional

ACORD de 3 d'octubre de 2023, del Consell, pel qual es determinen els aspectes addicionals que ha de comprovar la Intervenció en l'exercici de la fiscalització de la despesa. [2023/10081]  
De conformitat amb el que es disposa en l'article 58 del hui derogat text refós de la Llei d'hisenda pública de la Generalitat, el Consell, en la reunió de 27 de juny de 2008, va acordar una sèrie d'aspectes addicionals que haurien de ser verificats per la Intervenció en l'exercici de la fiscalització de diferents expedients de despesa.  
Les modificacions que es van dur a terme arran de l'entrada en vigor del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, així com l'aprovació de la Llei orgànica 2/2012, de 27 d'abril, d'estabilitat pressupostària i sostenibilitat financera, que imposa al conjunt de les administracions públiques la implantació d'instruments i procediments en les seues normes reguladores en matèria pressupostària que garantisquen l'aplicació efectiva dels principis hi proclamats, van posar de manifest la necessitat de modificar i ampliar alguns dels punts a verificar en l'exercici de la intervenció prèvia, especialment en els expedients de contractació, per tant, el Consell, en la reunió de 24 d'agost de 2012, va adaptar l'anterior Acord de 27 de juny de 2008 a aquests canvis legislatius.  
  
Des d'aquesta última modificació s'han produït importants reformes normatives que justifiquen la necessitat d'adaptar a aquestes l'acord actualment vigent.  
Així, mitjançant la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, Llei d'hisenda pública de la Generalitat), es va derogar el text refós de la Llei d'hisenda pública de la Generalitat, pel qual es va establir una nova regulació del règim economicofinancer del sector públic de la Generalitat, del règim jurídic bàsic del sector públic instrumental, i el règim jurídic de les subvencions atorgades per la Generalitat.  
  
Així mateix, mitjançant la Llei 9/2017, de 8 de novembre, de contractes del sector públic (d'ara en avant, Llei de contractes del sector públic), es van introduir importants novetats tant en matèria de contractació administrativa com en matèria d'encàrrecs a mitjans propis personificats.  
També, el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència i el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, van introduir canvis profunds en la regulació del règim economicofinancer de la Generalitat, a fi de superar la crisi motivada per la pandèmia de la Covid-19 i per a la correcta execució del Pla de recuperació, transformació i resiliència de la Unió Europea.  
Les importants reformes introduïdes tant per la normativa autonòmica en matèria d'hisenda pública com per la normativa estatal en matèria de contractació del sector públic justifiquen per si mateixes la necessitat de l'acord que ara es proposa, sense perjudici que també s'incorporen alguns aspectes derivats de l'experiència del control intern exercit durant la vigència de l'anterior acord.  
Per tot el que s'ha exposat, en compliment del que es disposa en l'article 102.f de la Llei d'hisenda pública de la Generalitat, a proposta de la persona titular de la conselleria amb competències en matèria d'hisenda, i amb informe previ de la Intervenció General de la Generalitat, el Consell, prèvia deliberació, en la reunió de 3 d'octubre de 2023,  
  
ACORDA  
  
Primer. Fiscalització i intervenció prèvia  
A més de la comprovació dels requisits previstos en l'article 102 de la Llei d'hisenda pública de la Generalitat, les intervencions delegades, en l'exercici de la fiscalització i intervenció prèvia de despeses i obligacions, hauran de verificar aquells aspectes addicionals que s'inclouen en el present acord.  
  
Segon. Aspectes de general comprovació  
1. La fiscalització i la intervenció prèvia de despeses o obligacions incloses en el present acord, en cadascun dels òrgans de l'Administració de la Generalitat i organismes autònoms subjectes a funció interventora, es realitzarà mitjançant la comprovació dels aspectes següents:  
  
a) L'existència de crèdit pressupostari i que el proposat és l'adequat i suficient a la naturalesa de la despesa o obligació que es propose contraure.  
S'entén que el crèdit és adequat quan finance obligacions a contraure o nascudes i no prescrites a càrrec de la Tresoreria de la Generalitat, amb compliment dels requisits i regles pressupostàries de temporalitat, especialitat i especificació regulades en la Llei d'hisenda pública de la Generalitat.  
En els casos en els quals es tracte de contraure compromisos de despeses de caràcter plurianual o, si és el cas, de tramitació anticipada, es comprovarà, a més, si es compleix el que es preceptua en els articles 40 i 41 de la Llei d'hisenda pública de la Generalitat.  
b) Que les despeses o obligacions es proposen a l'òrgan competent per a l'aprovació, compromís de la despesa o reconeixement de l'obligació.  
c) La competència de l'òrgan de contractació i en general del que dicte l'acte administratiu, quan aquest òrgan no tinga atribuïda la facultat d'aprovació, compromís de la despesa o reconeixement de l'obligació de què es tracte.  
d) Que els expedients de compromís de despesa responen a despeses aprovades i, si és el cas, fiscalitzades favorablement.  
Així mateix, en els expedients de reconeixement d'obligacions, que aquestes responen a despeses aprovades i compromeses i, si és el cas, fiscalitzades favorablement. En el cas que hi haja designació de personal interventor per a la comprovació material d'una inversió, que s'ha produït la intervenció de l'esmentada comprovació material de la inversió i el seu caràcter favorable, sense perjudici del que es disposa en diferents punts del present acord en els casos en què resulte d'aplicació el segon paràgraf de l'article 198.2 de la Llei de contractes del sector públic i no haguera arribat el moment d'efectuar la corresponent comprovació material de la inversió.  
e) L'existència d'autorització del Consell, en aquells tipus de despeses incloses en el present acord en les quals la seua normativa específica ho exigisca.  
f) Aquells aspectes addicionals que, atesa la naturalesa dels diferents actes, documents o expedients, s'inclouen en el present acord.  
  
2. En els expedients en què, de conformitat amb el present acord, s'haja de verificar l'existència de dictamen del Consell Jurídic Consultiu de la Comunitat Valenciana, s'hauran de comprovar, amb anterioritat a aquest, els aspectes previstos en els corresponents apartats d'aquest acord, i, amb posterioritat a la seua emissió, únicament es constatarà la seua existència material i el seu caràcter favorable.  
3. Quan dels informes preceptius als quals es fa referència en els diferents apartats d'aquest acord es deduïsca que s'han omés requisits o tràmits que siguen essencials o que la continuació de la gestió administrativa pot causar crebants econòmics a la Tresoreria de la Generalitat o a terceres persones, s'haurà d'examinar exhaustivament el document o documents objecte de l'informe, i si, segons el parer del interventor o de la interventora, es donen les esmentades circumstàncies, haurà d'actuar de conformitat amb el que es preceptua en l'article 104.1 de la Llei d'hisenda pública de la Generalitat.  
  
Tercer. Documents aportats al procediment administratiu.  
L'acreditació d'aquells aspectes addicionals previstos en el present acord que requerisquen l'aportació de documentació per part de les persones interessades en el procediment administratiu es realitzarà de conformitat amb el que s'estableix en els articles 28 i 53 de la Llei 39/2015, d'1 d'octubre, del procediment administratiu comú de les administracions públiques.  
A aquest efecte, seran vàlids els certificats que expedisquen els òrgans administratius competents, així com l'obtenció electrònica dels òrgans gestors de la documentació a través de la xarxa corporativa de la Generalitat o mitjançant consulta a les plataformes d'intermediació de dades o altres sistemes electrònics habilitats a aquest efecte, en els termes establits legalment.  
  
Quart. Despeses de personal.  
En els expedients relatius a despeses de personal, els aspectes addicionals a què fa referència l'apartat segon 1.f seran les següents:  
A) Amb caràcter previ a l'adopció de la resolució corresponent:  
  
1. Classificació de llocs de treball o modificació de les seues característiques:  
L'existència de l'informe favorable de la direcció general competent en matèria de pressupostos, a què fa referència l'article 20.2 del Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat.  
2. Convocatòries per a la provisió de llocs de treball:  
Que ha sigut intervingut favorablement l'acte de classificació dels llocs o de modificació de les seues característiques.  
3. Nomenaments de personal:  
a) Que, si és el cas, la proposta corresponga a una convocatòria intervinguda prèviament.  
b) Que la persona proposada tinga la titulació legalment exigible.  
  
c) L'existència de les autoritzacions pertinents.  
d) Quan es tracte de personal laboral, que la proposta de contracte de treball s'adequa al que es disposa en la normativa vigent.  
e) En els casos de contractacions de personal laboral amb càrrec a capítols diferents al de «despeses de personal», l'acreditació, a més, per l'òrgan gestor de la insuficiència de crèdit en el concepte pressupostari destinat a la contractació laboral temporal.  
B) Incidències en nòmina:  
1. Incidències d'alta:  
a) L'existència de nomenament prèviament intervingut, a excepció del casos dels alts càrrecs.  
b) Acta de presa de possessió.  
c) Verificació del règim retributiu i percepcions aplicades.  
d) Acreditació de l'alta en el règim aplicable de Seguretat Social.  
e) Quan es tracte de personal laboral, contracte de treball degudament subscrit.  
2. Incidències en el cas de cessament.  
a) Resolució o acta de cessament.  
b) si és el cas, baixa en la Seguretat Social.  
c) Procés massiu de tramitació de propostes:  
Quan es preveja la concentració d'un nombre molt elevat de propostes, bé de nomenaments o d'incidències en nòmina, que poguera fer inviable la seua fiscalització en un curt període de temps, podrà elevar-se, amb el vistiplau de la intervenció delegada que corresponga, sol·licitud davant la Intervenció General de la Generalitat, justificada degudament i acompanyada, a més, si es tracta de la incorporació massiva d'incidències mitjançant tècniques informàtiques, d'un informe del servei informàtic responsable de la introducció de dades en el qual s'indique el procediment a seguir, els resultats esperats i les excepcions o extraccions del fitxer d'origen.  
A la vista d'aquesta sol·licitud, la Intervenció General de la Generalitat podrà autoritzar, si és el cas, amb caràcter excepcional, la substitució per al procés massiu que es proposa, de la intervenció prèvia per un control financer, on puga verificar-se a posteriori per la Intervenció, mitjançant tècniques de mostreig, que s'ha complit la normativa i els procediments aplicables.  
  
Cinqué. Substitució de la intervenció prèvia  
D'acord amb el que es disposa en el paràgraf segon de l'article 98.2 de la Llei d'hisenda pública de la Generalitat, queden subjectes a control financer permanent, en substitució de la intervenció prèvia, els expedients següents:  
1. Expedients relatius a despeses del personal que presta serveis en les institucions sanitàries:  
a) Atenció continuada i guàrdies mèdiques.  
b) Substitucions i acumulacions de tasques.  
2. Expedients relatius a despeses del personal que presta serveis en centres d'ensenyament dependents de la conselleria competent en matèria d'educació:  
Nomenaments que tinguen per objecte la substitució de personal bé en llocs docents bé en llocs no docents amb funcions d'atenció directa al públic.  
3. Expedients relatius a despeses del personal que presta serveis en centres dependents de la conselleria competent en matèria de serveis socials:  
Nomenaments que tinguen per objecte la substitució de personal en llocs amb funcions d'atenció directa al públic.  
4. Expedients relatius a acció concertada.  
5. Aquells altres expedients en què així ho determine el Consell a proposta de la Intervenció General de la Generalitat.  
  
Sisé. Responsabilitat patrimonial.  
En els expedients de reclamacions que es formulen davant la Generalitat, en concepte d'indemnització de danys i perjudicis, per responsabilitat patrimonial, els aspectes addicionals a què fa referencia l'apartat segon 1.f seran els següents:  
a) Que hi ha informe del servei el funcionament del qual haja ocasionat la presumpta lesió indemnitzable.  
b) Que, si és el cas, hi ha dictamen del Consell Jurídic Consultiu de la Comunitat Valenciana.  
  
Seté. Expedients de contractes d'obres  
En els expedients de contractes d'obres, amb excepció dels que s'adjudiquen en el marc d'un sistema de racionalització tècnica de la contractació, els aspectes addicionals a què fa referència l'apartat segon 1.f seran els següents:  
1. Obres en general:  
1.1. Expedient inicial:  
A) Aprovació de la despesa:  
a) Que hi ha projecte informat favorablement per l'Oficina de Supervisió de Projectes, si és el cas. Quan no hi haja informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés que les obres del projecte no afecten l'estabilitat, seguretat o estanquitat de l'obra.  
  
b) Que hi ha acta de replantejament previ.  
c) Que hi ha plec de clàusules administratives particulars o, si és el cas, document descriptiu informat per l'Advocacia General de la Generalitat.  
d) Quan s'utilitze model de plec de clàusules administratives, que el contracte a subscriure és de naturalesa anàloga a l'informat per l'Advocacia General de la Generalitat.  
e) Que el plec de clàusules administratives particulars o el document descriptiu estableix, per a la determinació de la millor oferta, criteris d'adjudicació vinculats a l'objecte del contracte; que quan s'utilitze un únic criteri, aquest estiga relacionat amb els costos, d'acord amb l'article 146.1 de la Llei de contractes del sector públic; si l'únic criteri a considerar és el preu, que aquest siga el del preu més baix; i en els casos en què figuren una pluralitat de criteris d'adjudicació basats en la millor relació qualitat preu, que s'establisquen d'acord amb criteris econòmics i qualitatius.  
En els casos en què el procediment d'adjudicació proposat siga el de diàleg competitiu, es verificarà, així mateix, que en la selecció de la millor oferta es pren en consideració més d'un criteri d'adjudicació sobre la base de la millor relació qualitat preu.  
f) Quan es preveja la utilització de diversos criteris d'adjudicació o d'un únic criteri diferent del preu, que el plec de clàusules administratives particulars o el document descriptiu estableix els paràmetres objectius per a identificar les ofertes anormalment baixes.  
g) Que el plec de clàusules administratives particulars o el document descriptiu preveu, quan siga procedent, que la documentació relativa als criteris la ponderació dels quals depenga d'un judici de valor ha de presentar-se en sobre o arxiu electrònic independent de la resta de la proposició.  
h) Que el plec de clàusules administratives particulars o el document descriptiu estableix almenys una de les condicions especials d'execució que s'enumeren en l'article 202.2 de la Llei de contractes del sector públic i l'obligació de l'adjudicatari de complir les condicions salarials dels treballadors i treballadores de conformitat amb el conveni col·lectiu sectorial d'aplicació.  
i) Que, si és el cas, hi ha informe respecte de l'aplicació en l'expedient de contractació, del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
  
j) Quan es propose com a procediment d'adjudicació el procediment obert simplificat, que es compleixen les condicions previstes en l'article 159.1 de la Llei de contractes del sector públic. En el cas que aquest procediment es tramite segons el que es preveu en l'article 159.6 d'aquesta llei, que no se supera el valor estimat fixat en aquest apartat i que entre els criteris d'adjudicació no hi ha cap avaluable mitjançant judicis de valor.  
k) Quan es propose com a procediment d'adjudicació un procediment amb negociació, que concorre algun dels supòsits previstos en els articles 167 o 168 de la Llei de contractes del sector públic per a utilitzar aquest procediment.  
l) Quan es propose com a procediment d'adjudicació el diàleg competitiu, que es compleix algun dels supòsits d'aplicació de l'article 167 de la Llei de contractes del sector públic; i, en el cas que es reconeguen primes o compensacions als participants, que en el document descriptiu es fixa la quantia d'aquestes i que consta la corresponent retenció de crèdit.  
m) Quan es preveja en el plec de clàusules administratives particulars la possibilitat de modificar el contracte en els termes de l'article 204 de la Llei de contractes del sector públic, que el percentatge previst no és superior al 20 per cent del preu inicial, i que la modificació no suposa l'establiment de nous preus unitaris no previstos en el contracte.  
  
n) Quan es preveja en el plec de clàusules administratives particulars la utilització de la subhasta electrònica, que els criteris d'adjudicació a què fa referència aquesta es basen en modificacions referides al preu i, si és el cas, a requisits quantificables i susceptibles de ser expressats en xifres o percentatges.  
  
B) Compromís de la despesa:  
B.1) Adjudicació  
a) Quan no s'adjudique el contracte d'acord amb la proposta formulada per la mesa, que hi ha decisió motivada de l'òrgan de contractació sobre aquest tema.  
b) Quan es declare l'existència d'ofertes incurses en presumpció d'anormalitat, que hi ha constància de la sol·licitud de la informació als licitadors que les han presentat i de l'informe del servei tècnic corresponent.  
c) Quan s'utilitze un procediment amb negociació, que hi ha constància en l'expedient de les invitacions cursades, de les ofertes rebudes, de les raons per a la seua acceptació o rebuig i dels avantatges obtinguts en la negociació, de conformitat amb el que es disposa en la Llei de contractes del sector públic.  
d) Quan es propose la subscripció d'un contracte amb preus provisionals de conformitat amb l'article 102.7 de la Llei de contractes del sector públic, que s'indique en la proposta d'adjudicació els aspectes continguts en les lletres a, b i c del precepte esmentat.  
e) Que, si és el cas, s'acredita la constitució de la garantia definitiva.   
f) Que s'acredita que el licitador que es proposa com a adjudicatari ha presentat la documentació justificativa de les circumstàncies a què fan referència les lletres a a c de l'article 140.1 de la Llei de contractes del sector públic que siguen procedents, incloent-hi, si és el cas, la d'aquelles altres empreses a les capacitats de les quals es recórrega; o bé, que s'acredita la verificació d'alguna o totes aqueixes circumstàncies mitjançant certificat del Registre Oficial de Licitadors i Empreses Classificades del Sector Públic o de la corresponent base de dades nacional d'un Estat membre de la Unió Europea, amb les dues següents excepcions: en el procediment obert simplificat tramitat de conformitat amb l'article 159.4 d'aquesta llei, en el qual només s'examinarà que s'ha aportat el compromís al qual fa referència l'article 75.2 de la Llei; i en el procediment tramitat de conformitat amb l'article 159.6 de la llei quan s'haja constituït la mesa, en el qual no serà procedent l'aplicació d'aquest punt.  
B.2) Formalització  
si és el cas, que s'adjunta el certificat del registre corresponent a l'òrgan de contractació, o del propi òrgan de contractació, que acredite que no s'ha interposat recurs especial en matèria de contractació contra l'adjudicació o dels recursos interposats, o bé, certificat de no haver-se acordat mesura cautelar que suspenga el procediment. En el cas que s'haguera interposat recurs contra l'adjudicació, haurà de comprovar-se igualment que s'ha dictat resolució expressa de l'òrgan que ha de resoldre el recurs, ja siga desestimant el recurs o recursos interposats, o acordant l'alçament de la suspensió o de la mesura cautelar.  
  
  
1.2. Modificació del contracte:  
a) En el cas de modificacions previstes segons l'article 204 de la Llei de contractes del sector públic, que la possibilitat de modificar el contracte està prevista en els plecs, que no supera el límit previst en aquests, i que no s'inclouen nous preus unitaris no previstos en el contracte. En el cas de modificacions no previstes, o que no s'ajusten al que s'estableix en l'article 204, que s'hi adjunta informe tècnic justificatiu dels aspectes previstos en l'article 205 de la Llei de contractes del sector públic i que no se superen els percentatges màxims previstos en aquest article.  
b) Que s'han complit els terminis previstos en l'article 242.5 de la Llei de contractes del sector públic, en el cas que s'haja declarat la continuació provisional de les obres.  
c) Que hi ha projecte informat per l'Oficina de Supervisió de Projectes, si és el cas. Quan no existisca informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés del fet que les obres del projecte no afecten l'estabilitat, seguretat o estanquitat de l'obra.  
  
d) Que hi ha informe de l'Advocacia General de la Generalitat i, si és el cas, dictamen del Consell Jurídic Consultiu de la Comunitat Valenciana.  
e) Que hi ha acta de replantejament previ.  
  
1.3. Revisió de preus (aprovació de la despesa):  
Que es compleixen els requisits exigits per l'article 103.5 de la Llei de contractes del sector públic i que el plec de clàusules administratives particulars estableix la fórmula de revisió aplicable. En el cas que per al contracte que es tracte s'haja aprovat una fórmula tipus, que no s'inclou una altra fórmula de revisió diferent en els plecs.  
  
1.4. Reajustament d'anualitats:  
Acreditació, segons corresponga, d'acord amb el que disposa l'article 96.2 del Reglament de la Llei de contractes de les administracions públiques, que ha sigut emplenat el tràmit d'audiència al contractista o bé que consta expressament la seua conformitat.  
  
1.5. Certificats d'obra:  
a) Que existeix certificat, autoritzat pel facultatiu director de l'obra i amb la conformitat dels serveis corresponents de l'òrgan gestor.  
  
b) En cas d'efectuar-se bestretes de les previstes en l'article 240.2 de la Llei de contractes del sector públic, que aquesta possibilitat està prevista en el plec de clàusules administratives particulars i que s'ha prestat la garantia exigida.  
c) Quan el certificat d'obra incloga revisió de preus, per al seu abonament, que es compleixen els requisits exigits per l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
d) Que l'empresa adjudicatària aporta factura, d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació, i, si és el cas, en la Llei 25/2013, de 27 de desembre, d'impuls de la factura electrònica.  
e) Quan l'import acumulat dels abonaments a compte siga igual o superior amb motiu del següent pagament al 90 per cent del preu del contracte, incloent-hi, si és el cas, les modificacions aprovades, que s'hi adjunta, quan resulte preceptiva, la comunicació efectuada a la Intervenció General de la Generalitat per a la designació de representant que assistisca a la recepció, en l'exercici de les funcions de comprovació material de la inversió, d'acord amb el que disposa el segon paràgraf de l'article 198.2 de la Llei de contractes del sector públic.  
f) Si s'efectuen pagaments directes a subcontractistes, que aquesta possibilitat està prevista en el plec de clàusules administratives particulars, de conformitat amb la disposició addicional 51a de la Llei de contractes del sector públic.  
  
1.6. Certificat final:  
a) Que existeix certificat final, autoritzada pel facultatiu o facultativa director de l'obra.  
b) Que existeix informe de l'Oficina de Supervisió de Projectes, si és el cas.  
c) Que s'adjunta acta de conformitat de la recepció de l'obra o, si és el cas, acta de comprovació a la qual fa referencia l'article 168 del reglament general de la Llei de contractes de les administracions públiques o acta de comprovació i mesurament a la qual fa referència l'article 246.1 de la Llei de contractes del sector públic.  
d) Quan s'incloga revisió de preus, per al seu abonament, que es compleixen els requisits per l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
e) Que l'empresa adjudicatària aporta factura, d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació, i, si és el cas, en la Llei 25/2013, de 27 de desembre, d'impuls de la factura electrònica.  
  
1.7. Liquidació:  
a) Que hi ha informe favorable del facultatiu o facultativa director de l'obra.  
b) Que hi ha informe favorable de l'Oficina de Supervisió de Projectes, si és el cas.  
c) Que l'empresa adjudicatària aporta factura, d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació, i, si és el cas, en la Llei 25/2013, de 27 de desembre, d'impuls de la factura electrònica.  
d) Que ha transcorregut el període de garantia.  
  
1.8. Indemnitzacions a favor del contractista:  
a) Que hi ha informe tècnic.  
b) Que, si és el cas, hi ha dictamen del Consell Jurídic Consultiu de la Comunitat Valenciana.  
  
1.9. Resolució del contracte d'obra:  
a) Que, si és el cas, hi ha informe de l'Advocacia General de la Generalitat.  
b) Que, si és el cas, hi ha dictamen del Consell Jurídic Consultiu de la Comunitat Valenciana.  
  
1.10. Pagament de primes o compensacions als participants en el diàleg competitiu, en el cas d'utilització del diàleg competitiu o als candidats o licitadors en el cas de renúncia a la subscripció del contracte o desistiment del procediment:  
Que, si és el cas, aquesta circumstància està prevista en el plec, anunci o document descriptiu.  
  
2. Contractació conjunta de projecte i obra:  
La fiscalització d'aquests expedients es realitzarà d'acord amb el que es preveu per a les obres en general, amb les especialitats següents:  
  
2.1. Cas general  
A) Aprovació i compromís de la despesa  
D'acord amb l'article 234 de la Llei de contractes del sector públic, la fiscalització es posposa al moment immediatament anterior a l'adjudicació, i s'hauran de comprovar els aspectes addicionals següents:  
  
A.1) Adjudicació  
a) Que s'aporta justificació sobre la seua utilització de conformitat amb l'article 234.1 de la Llei de contractes del sector públic.  
b) Que hi ha avantprojecte o, si és el cas, bases tècniques a les quals el projecte haja d'ajustar-se.  
c) Que hi ha plec de clàusules administratives particulars o, si és el cas, document descriptiu i que està informat per l'Advocacia General de la Generalitat.  
d) Quan s'utilitze model de plec de clàusules administratives, que el contracte que s'ha de subscriure és de naturalesa anàloga a l'informat per l'Advocacia General de la Generalitat.  
e) Que el plec de clàusules administratives particulars o el document descriptiu estableix, per a la determinació de la millor oferta, criteris d'adjudicació vinculats a l'objecte del contracte; que quan s'utilitze un únic criteri, aquest estiga relacionat amb els costos, d'acord amb l'article 146.1 de la Llei de contractes del sector públic; si l'únic criteri a considerar és el preu, que aquest siga el del preu més baix; i en els casos en què figuren una pluralitat de criteris d'adjudicació basats en la millor relació qualitat preu, que s'establisquen d'acord a criteris econòmics i qualitatius.  
En els casos en què el procediment d'adjudicació proposat siga el del diàleg competitiu es verificarà, així mateix, que en la selecció de la millor oferta es pren en consideració més d'un criteri d'adjudicació sobre la base de la millor relació qualitat preu.  
f) Quan es preveja la utilització de diversos criteris d'adjudicació o d'un únic criteri diferent del preu, que el plec de clàusules administratives particulars o el document descriptiu estableix els paràmetres objectius per a identificar les ofertes anormalment baixes.  
g) Que el plec de clàusules administratives particulars o el document descriptiu preveu, quan siga procedent, que la documentació relativa als criteris la ponderació dels quals depenga d'un judici de valor ha de presentar-se en sobre o arxiu electrònic independent de la resta de la proposició.  
h) Que el plec de clàusules administratives particulars o el document descriptiu estableix almenys una de les condicions especials d'execució que s'enumeren en l'article 202.2 de la Llei de contractes del sector públic, si és el cas, un dels criteris d'adjudicació de caràcter social, transparència, ètics i ambientals i de desempat als quals obliga el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions i l'obligació de l'adjudicatari de complir les condicions salarials dels treballadors i treballadores de conformitat amb el conveni col·lectiu sectorial d'aplicació.  
  
i) Quan es propose com a procediment d'adjudicació un procediment amb negociació, que concorre algun dels supòsits previstos en els articles 167 o 168 de la Llei de contractes del sector públic per a utilitzar aquest procediment.  
j) Quan es propose com a procediment d'adjudicació el diàleg competitiu, que es compleix algun dels supòsits d'aplicació de l'article 167 de la Llei de contractes del sector públic, i, en el cas que es reconeguen primes o compensacions als participants, que en el document descriptiu es fixa la quantia d'aquests i que consta la corresponent retenció de crèdit.  
k) Quan es preveja en el plec de clàusules administratives particulars la possibilitat de modificar el contracte en els termes de l'article 204 de la Llei de contractes del sector públic, que el percentatge previst no és superior al 20 per 100 del preu inicial; i que la modificació no suposa l'establiment de nous preus unitaris no previstos en el contracte.  
  
l) Quan es preveja en el plec de clàusules administratives particulars la utilització de la subhasta electrònica, que els criteris d'adjudicació es basen en modificacions referides al preu i, si és el cas, a requisits quantificables i susceptibles de ser expressats en xifres o percentatges.  
  
m) Quan no s'adjudique el contracte d'acord amb la proposta formulada per la mesa, que hi ha decisió motivada de l'òrgan de contractació sobre aquest tema.  
n) Quan es declare l'existència d'ofertes incurses en presumpció d'anormalitat, que hi ha constància de la sol·licitud de la informació als licitadors suposadament compresos en elles i de l'informe del servei tècnic corresponent.  
o) Quan s'utilitze un procediment amb negociació, que hi ha constància en l'expedient de les invitacions cursades, de les ofertes rebudes, de les raons per a la seua acceptació o rebuig i dels avantatges obtinguts en la negociació, de conformitat amb el que es disposa en la Llei de contractes del sector públic.  
p) Quan es propose la subscripció d'un contracte amb preus provisionals de conformitat amb l'article 102.7 de la Llei de contractes del sector públic, que es detallen en la proposta d'adjudicació els punts continguts en les lletres a, b i c de l'esmentat precepte.  
q) Que, si és el cas, s'acredita la constitució de la garantia definitiva.  
  
r) Que s'acredita que el licitador que es proposa com a adjudicatari ha presentat la documentació justificativa de les circumstàncies a què es refereixen les lletres a a c de l'article 140.1 de la Llei de contractes del sector públic que siguen procedents, incloent-hi, si és el cas, la d'aquelles altres empreses a les capacitats de les quals es recórrega; o bé, que s'acredita la verificació d'alguna o totes aquestes circumstàncies mitjançant certificat del Registre Oficial de Licitadors i Empreses Classificades del Sector Públic o de la corresponent base de dades nacional d'un Estat membre de la Unió Europea.  
  
A.2) Formalització  
Si és el cas, que s'hi adjunta certificat del registre corresponent a l'òrgan de contractació, o del propi òrgan de contractació, que acredite que no s'ha interposat recurs especial en matèria de contractació contra l'adjudicació o dels recursos interposats, o bé, certificat de no haver-se acordat mesura cautelar que suspenga el procediment. En el cas que s'haguera interposat recurs contra l'adjudicació, haurà de comprovar-se igualment que s'ha dictat resolució expressa de l'òrgan que ha de resoldre el recurs, ja siga desestimant el recurs o recursos interposats, o acordant l'alçament de la suspensió o de la mesura cautelar.  
  
  
B) Certificats d'obra  
Quan es fiscalitze el primer certificat, juntament amb els punts previstos en el punt 1.5 del present apartat, haurà de comprovar-se:  
a) Que hi ha projecte informat per l'Oficina de Supervisió de Projectes i aprovat per l'òrgan de contractació.  
b) Que hi ha acta de replantejament previ.  
2.2. Quan en el cas de l'article 234.5 de la Llei de contractes del sector públic, no siga possible establir l'import estimatiu de la realització de les obres:  
A) Aprovació i compromís de la despesa: en el moment immediatament anterior a l'adjudicació del contracte hauran de ser objecte de comprovació els punts previstos en relació amb l'aprovació i compromís de la despesa per al cas general de contractació conjunta de projecte i obra, a excepció de l'existència de crèdit pressupostari adequat i suficient en relació amb la despesa derivada de l'execució de les obres.  
  
B) Prèviament a l'aprovació de l'expedient de despesa corresponent a l'execució de les obres que d'acord amb l'article 234.5 de la Llei de contractes del sector públic és posterior a l'adjudicació del contracte, seran objecte de comprovació els aspectes següents:  
a) Els previstos en l'apartat segon del present acord en relació amb aquest expedient de despesa.  
b) Que hi ha projecte informat per l'Oficina de Supervisió de Projectes i aprovat per l'òrgan de contractació.  
c) Que hi ha acta de replantejament previ.  
  
2.3. Supòsits específics de liquidació de projecte:  
En aquells supòsits en els quals, d'acord amb el que es preveu en l'article 234.3 de la Llei de contractes del sector públic, l'òrgan de contractació i el contractista no arribaren a un acord sobre els preus, o de conformitat amb el que es disposa en l'article 234.5 d'aquest, l'Administració renunciara a l'execució de l'obra, els punts a comprovar en els treballs de redacció dels corresponents projectes seran els del punt 1.5 de l'apartat nové, relatius a la liquidació dels contractes de serveis.  
  
  
Huité. Expedients de contractes de subministraments  
En els expedients de contractes de subministraments, amb excepció dels que s'adjudiquen en el marc d'un sistema de racionalització tècnica de la contractació, els aspectes addicionals a què fa referència l'apartat segon 1.f seran els següents:  
  
1. Subministraments en general:  
1.1. Expedient inicial  
A) Aprovació de la despesa:  
a) Que existeix plec de clàusules administratives particulars o, si és el cas, document descriptiu, informat per l'Advocacia General de la Generalitat.  
b) Que existeix plec de prescripcions tècniques del subministrament o, si és el cas, document descriptiu.  
c) Quan s'utilitze model de plec de clàusules administratives, que el contracte a subscriure és de naturalesa anàloga a l'informat per l'Advocacia General de la Generalitat.  
d) Que el plec de clàusules administratives particulars o el document descriptiu estableix, per a la determinació de la millor oferta, criteris d'adjudicació vinculats a l'objecte del contracte; que quan s'utilitze un únic criteri, aquest estiga relacionat amb els costos, d'acord amb l'article 146.1 de la Llei de contractes del sector públic; si l'únic criteri a considerar és el preu, que aquest siga el del preu més baix; i en els casos en què figuren una pluralitat de criteris d'adjudicació basats en la millor relació qualitat preu, que s'establisquen de conformitat amb criteris econòmics i qualitatius.  
En els casos en què el procediment d'adjudicació proposat siga el del diàleg competitiu es verificarà, així mateix, que en la selecció de la millor oferta es pren en consideració més d'un criteri d'adjudicació sobre la base de la millor relació qualitat preu.  
e) Quan es preveja la utilització de diversos criteris d'adjudicació o d'un únic criteri diferent del preu, que el plec de clàusules administratives particulars o el document descriptiu estableix els paràmetres objectius per a identificar les ofertes anormalment baixes.  
f) Que el plec de clàusules administratives particulars o el document descriptiu preveu, quan siga procedent, que la documentació relativa als criteris la ponderació dels quals depenga d'un judici de valor ha de presentar-se en sobre o arxiu electrònic independent de la resta de la proposició.  
g) Que el plec de clàusules administratives particulars o el document descriptiu estableix almenys una de les condicions especials d'execució que s'enumeren en l'article 202.2 de la Llei de contractes del sector públic, si és el cas, un dels criteris d'adjudicació de caràcter social, transparència, ètics i ambientals i de desempat als quals obliga el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions i l'obligació de l'adjudicatari de complir les condicions salarials dels treballadors de conformitat amb el conveni col·lectiu sectorial d'aplicació.  
h) Quan es propose com a procediment d'adjudicació el procediment obert simplificat, que es compleixen les condicions previstes en l'article 159.1 de la Llei de contractes del sector públic. En cas que aquest procediment es tramite segons el que es preveu en l'article 159.6 d'aquesta llei, que no se supera el valor estimat fixat en aquest apartat i que entre els criteris d'adjudicació no hi ha cap avaluable mitjançant judicis de valor.  
i) Quan es propose com a procediment d'adjudicació un procediment amb negociació, que concorren algun dels supòsits previstos en els articles 167 o 168 de la Llei de contractes del sector públic per a utilitzar aquest procediment.  
j) Que la duració del contracte prevista en el plec de clàusules administratives particulars o el document descriptiu s'ajusta al que es preveu en la Llei de contractes del sector públic.  
k) Quan es propose com a procediment d'adjudicació el diàleg competitiu, que es compleix algun dels supòsits d'aplicació de l'article 167 de la Llei de contractes del sector públic, i en el cas que es reconeguen primes o compensacions als participants, que en el document descriptiu es fixa la quantia d'aquestes i que consta la corresponent retenció de crèdit.  
l) Quan es preveja en el plec de clàusules administratives particulars la possibilitat de modificar el contracte en els termes de l'article 204 de la Llei de contractes del sector públic, que el percentatge previst no és superior al 20 per cent del preu inicial; i que la modificació no suposa l'establiment de nous preus unitaris no previstos en el contracte.  
  
m) Quan es preveja en el plec de clàusules administratives particulars la utilització de la subhasta electrònica, que els criteris d'adjudicació a què fa referència aquesta es basen en modificacions referides al preu i, si és el cas, a requisits quantificables i susceptibles de ser expressats en xifres o percentatges.  
  
B) Compromís de la despesa:  
B.1) Adjudicació  
a) Quan no s'adjudique el contracte d'acord amb la proposta formulada per la mesa, que hi ha decisió motivada de l'òrgan de contractació sobre aquest tema.  
b) Quan es declare l'existència d'ofertes incurses en presumpció d'anormalitat, que hi ha constància de la sol·licitud de la informació als licitadors que les hagueren presentades i de l'informe del servei tècnic corresponent.  
c) Quan s'utilitze un procediment amb negociació, que hi ha constància en l'expedient de les invitacions cursades, de les ofertes rebudes, de les raons per a la seua acceptació o rebuig i dels avantatges obtinguts en la negociació, de conformitat amb el que es disposa en la Llei de contractes del sector públic.  
d) Quan es propose la subscripció d'un contracte amb preus provisionals de conformitat amb l'article 102.7 de la Llei de contractes del sector públic, que s'indiquen en la proposta d'adjudicació els punts continguts en les lletres a, b i c d'aquest precepte.  
e) Que, si és el cas, s'acredita la constitució de la garantia definitiva.  
  
f) Que s'acredita que el licitador que es proposa com a adjudicatari ha presentat la documentació justificativa de les circumstàncies a què es refereixen les lletres a a c de l'article 140.1 de la Llei de contractes del sector públic que siguen procedents, incloent-hi, si és el cas, la d'aquelles altres empreses a les capacitats de les quals es recórrega; o bé, que s'acredita la verificació d'alguna o totes aqueixes circumstàncies mitjançant certificat del Registre Oficial de Licitadors i Empreses Classificades del Sector Públic o de la corresponent base de dades nacional d'un Estat membre de la Unió Europea, amb les dues excepcions següents, en el procediment obert simplificat tramitat de conformitat amb l'article 159.4 d'aquesta llei, en el qual només s'examinarà que s'ha aportat el compromís al qual fa referència l'article 75.2 de la Llei i en el procediment tramitat d'acord amb l'article 159.6 de la llei quan s'haja constituït la mesa, en el qual no serà procedent l'aplicació d'aquest punt.  
  
B.2) Formalització  
si és el cas, que s'hi adjunta certificat del registre corresponent a l'òrgan de contractació, o del propi òrgan de contractació, que acredite que no s'ha interposat recurs especial en matèria de contractació contra l'adjudicació o dels recursos interposats, o bé, certificat de no haver-se acordat mesura cautelar que suspenga el procediment. En el cas que s'haguera interposat recurs contra l'adjudicació, haurà de comprovar-se igualment que s'ha dictat resolució expressa de l'òrgan que ha de resoldre el recurs, ja siga desestimant el recurs o recursos interposats, o acordant l'alçament de la suspensió o de la mesura cautelar.  
  
1.2. Revisió de preus (aprovació de la despesa):  
Que, en els contractes en els quals puga preveure's la revisió de preus, es compleixen els requisits recollits en l'article 103.5 de la Llei de contractes del sector públic i que el plec de clàusules administratives particulars estableix la fórmula de revisió aplicable. En el cas que per al contracte que es tracte s'haja aprovat una fórmula tipus, que no s'inclou una altra fórmula de revisió diferent en els plecs.  
  
1.3. Modificació del contracte:  
a) En el cas de modificacions previstes segons l'article 204 de la Llei de contractes del sector públic, que la possibilitat de modificar el contracte es troba prevista en els plecs, que no supera el límit previst en aquests, i que no s'inclouen nous preus unitaris no previstos en el contracte. En el cas de modificacions no previstes, o que no s'ajusten al que s'estableix en l'article 204, que s'adjunta informe tècnic justificatiu dels aspectes previstos en l'article 205 de la Llei de contractes del sector públic i que no se superen els percentatges màxims previstos en aquest article.  
b) Que existeix informe de l'Advocacia General de la Generalitat i, si és el cas, dictamen del Consell Jurídic Consultiu de la Comunitat Valenciana.  
  
1.4. Abonaments a compte:  
a) Que existeix la conformitat dels serveis competents amb el subministrament fabricat o realitzat.  
b) Que l'empresa adjudicatària aporta factura d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
c) Quan en l'abonament s'incloga revisió de preus, que es compleixen els requisits exigits per l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
d) En cas d'efectuar-se bestretes de les previstes en l'article 198.3 de la Llei de contractes del sector públic, que estan autoritzades en el plec de clàusules administratives particulars i que s'ha prestat la garantia exigida, en els casos en què siga procedent.  
e) Quan l'import acumulat dels abonaments a compte siga igual o superior amb motiu del següent pagament al 90 per cent del preu del contracte, incloent-hi, si és el cas, les modificacions aprovades, que s'adjunta, quan resulte preceptiva, la comunicació efectuada a la Intervenció General de la Generalitat per a la designació de representant que assistisca a la recepció, en l'exercici de les funcions de comprovació material de la inversió, d'acord amb el que s'assenyala en el segon paràgraf de l'article 198.2 de la Llei de contractes del sector públic.  
  
f) En cas d'efectuar-se pagaments directes a subcontractistes, que aquesta possibilitat està prevista en el plec de clàusules administratives particulars, d'acord amb la disposició addicional 51a de la Llei de contractes del sector públic.  
  
1.5. Pròrroga del contracte:  
a) Que està prevista en el plec de clàusules administratives particulars.  
b) Que, si és el cas, no se superen els límits de duració previstos pel plec de clàusules administratives particulars o el document descriptiu.  
  
c) En el cas que resulte d'aplicació el que s'estableix en l'últim paràgraf de l'article 29.4 de la Llei de contractes del sector públic, que consta justificació en l'expedient i que s'ha publicat el corresponent anunci de licitació del nou contracte en el termini assenyalat en aquest precepte.  
  
1.6. Lliuraments parcials i liquidació:  
a) Que s'adjunta acta de conformitat de la recepció del subministrament, o en el cas d'arrendament de béns mobles, certificat de conformitat amb la prestació.  
b) Que l'empresa adjudicatària aporta factura d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
c) Quan s'incloga revisió de preus, per al seu abonament, que es compleixen els requisits exigits en l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
d) En el cas que es faça ús de la possibilitat prevista en l'article 301.2 de la Llei de contractes del sector públic, que aquesta opció està prevista en el plec de clàusules administratives particulars.  
  
1.7. Indemnitzacions a favor del contractista:  
a) Que existeix informe tècnic.  
b) Que, si és el cas, existeix dictamen del Consell Jurídic Consultiu de la Comunitat Valenciana.  
  
1.8. Resolució del contracte de subministrament:  
a) Que, si és el cas, existeix informe de l'Advocacia General de la Generalitat.  
b) Que, si és el cas, existeix dictamen del Consell Jurídic Consultiu de la Comunitat Valenciana.  
  
1.9. Pagament de primes o compensacions als participants en el diàleg competitiu, en el cas d'utilització del diàleg competitiu o als candidats o licitadors en el cas de renúncia a la subscripció del contracte o desistiment del procediment:  
Que, si és el cas, aquesta circumstància està prevista en el plec, anunci o document descriptiu.  
  
2. Adquisició d'equips i sistemes per al tractament de la informació:  
  
Quan aquests no hagen sigut declarats d'adquisició centralitzada, es comprovaran els mateixos aspectes previstos per als subministraments en general i, a més, l'existència, si és el cas, de l'informe emés per l'òrgan administratiu que tinga atribuïdes les competències horitzontals de la Generalitat en matèria de tecnologies de la informació.  
3. Contracte de subministrament de fabricació:  
En el cas que el plec de clàusules administratives particulars determine l'aplicació directa de les normes del contracte d'obres, es comprovaran els aspectes previstos per a aquest tipus de contracte en l'apartat seté del present acord. En un altre cas, aquests punts seran els ja especificats per als subministraments en general.  
  
Nové. Expedients de contractes de serveis  
En els expedients de contractes de serveis, amb excepció dels adjudicats en el marc d'un sistema de racionalització tècnica de la contractació i dels serveis a què fa referència l'apartat onze del present acord, els aspectes addicionals a què fa referència l'apartat segon 1.f seran els següents:  
  
1. Serveis en general:  
1.1. Expedient inicial:  
A) Aprovació de la despesa:  
a) Que existeix plec de clàusules administratives particulars o, si és el cas, document descriptiu, informat per l'Advocacia General de la Generalitat.  
b) Que existeix plec de prescripcions tècniques del servei o, si és el cas, document descriptiu.  
c) Quan s'utilitze model de plec de clàusules administratives, que el contracte a subscriure és de naturalesa anàloga a l'informat per l'Advocacia General de la Generalitat.  
d) Que es justifica en l'expedient la falta de mitjans suficients per a la prestació del servei per aquesta Administració pels seus propis mitjans.  
e) Que l'objecte del contracte està perfectament definit, de manera que permeta la comprovació de l'exacte compliment de les obligacions per part del contractista.  
f) Que el plec de clàusules administratives particulars o el document descriptiu estableix, per a la determinació de la millor oferta, criteris d'adjudicació vinculats a l'objecte del contracte; que quan s'utilitze un únic criteri, aquest estiga relacionat amb els costos, d'acord amb l'article 146.1 de la Llei de contractes del sector públic; si l'únic criteri a considerar és el preu, que aquest siga el del preu més baix; i en els casos en què figuren una pluralitat de criteris d'adjudicació basats en la millor relació qualitat preu, que s'establisquen de conformitat amb criteris econòmics i qualitatius.  
  
En els casos en què el procediment d'adjudicació proposat siga el del diàleg competitiu es verificarà, així mateix, que en la selecció de la millor oferta es pren en consideració més d'un criteri d'adjudicació sobre la base de la millor relació qualitat preu.  
g) Quan es preveja la utilització de diversos criteris d'adjudicació o d'un únic criteri diferent del preu, que el plec de clàusules administratives particulars o el document descriptiu estableix els paràmetres objectius per a identificar les ofertes anormalment baixes.  
h) Que la duració del contracte prevista en el plec de clàusules administratives particulars o el document descriptiu s'ajusta al que es preveu en la Llei de contractes del sector públic.  
i) Que el plec de clàusules administratives particulars o el document descriptiu preveu, quan siga procedent, que la documentació relativa als criteris la ponderació dels quals depenga d'un judici de valor ha de presentar-se en sobre o arxiu electrònic independent de la resta de la proposició.  
j) Que el plec de clàusules administratives particulars o el document descriptiu estableix almenys una de les condicions especials d'execució que s'enumeren en l'article 202.2 de la Llei de contractes del sector públic, si és el cas, un dels criteris d'adjudicació de caràcter social, transparència, ètics i ambientals i de desempat als quals obliga el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions i l'obligació de l'adjudicatari de complir les condicions salarials dels treballadors i treballadores d'acord amb el conveni col·lectiu sectorial d'aplicació.  
  
k) Quan es propose com a procediment d'adjudicació el procediment obert simplificat, que es compleixen les condicions previstes en l'article 159.1 de la Llei de contractes del sector públic. En cas que aquest procediment es tramite segons el que es preveu en l'article 159.6 d'aquesta llei, que no se supera el valor estimat fixat en aquest apartat i que entre els criteris d'adjudicació no hi ha cap avaluable mitjançant judicis de valor.  
l) Quan es propose com a procediment d'adjudicació un procediment amb negociació, que concorren els supòsits previstos en els articles 167 o 168 de la Llei de contractes del sector públic per a utilitzar aquest procediment.  
m) Quan es propose com a procediment d'adjudicació el diàleg competitiu, que es compleix algun dels supòsits d'aplicació de l'article 167 de la Llei de contractes del sector públic; i en el cas que es reconeguen primes o compensacions als participants, que en el document descriptiu es fixa la quantia d'aquestes i que consta la corresponent retenció de crèdit.  
n) Quan es preveja en el plec de clàusules administratives particulars la possibilitat de modificar el contracte en els termes de l'article 204 de la Llei de contractes del sector públic, que el percentatge previst no és superior al 20 per cent del preu inicial; i que la modificació no suposa l'establiment de nous preus unitaris no previstos en el contracte.  
  
o) Quan es preveja en el plec de clàusules administratives particulars la utilització de la subhasta electrònica, que els criteris d'adjudicació a què fa referència aquesta es basen en modificacions referides al preu i, si és el cas, a requisits quantificables i susceptibles de ser expressats en xifres o percentatges.  
p) Que existeix l'informe favorable de l'Advocacia General de la Generalitat a què fa referència l'article 4 de la Llei 10/2005, de 9 de desembre, de la Generalitat, d'assistència jurídica a la Generalitat, quan l'objecte del contracte siga la prestació serveis de representació i defensa en judici, assessorament en dret, consell jurídic i qualsevol altre tipus d'assistència jurídica.  
  
B) Compromís de la despesa:  
B.1) Adjudicació  
a) Quan no s'adjudique el contracte d'acord amb la proposta formulada per la mesa, que ha ha decisió motivada de l'òrgan de contractació sobre aquest tema.  
b) Quan es declare l'existència d'ofertes incurses en presumpció d'anormalitat, que hi ha constància de la sol·licitud de la informació als licitadors que les hagueren presentades i de l'informe del servei tècnic corresponent.  
c) Quan, d'acord amb la normativa, no s'haja constituït mesa de contractació, que hi ha conformitat de la classificació concedida al contractista que es proposa com a adjudicatari amb l'exigida en el plec de clàusules administratives particulars quan siga procedent.  
d) Quan s'utilitze un procediment amb negociació, que hi ha constància en l'expedient de les invitacions cursades, de les ofertes rebudes, de les raons per a la seua acceptació o rebuig i dels avantatges obtinguts en la negociació, de conformitat amb el que es disposa en la Llei de contractes del sector públic.  
e) Quan es propose la subscripció d'un contracte amb preus provisionals de conformitat amb l'article 102.7 de la Llei de contractes del sector públic, que es detallen en la proposta d'adjudicació els punts continguts en les lletres a, b i c d'aquest precepte.  
f) Que, si és el cas, s'acredita la constitució de la garantia definitiva.  
  
g) Que s'acredita que el licitador que es proposa com a adjudicatari ha presentat la documentació justificativa de les circumstàncies a què es refereixen les lletres a a c de l'article 140.1 de la Llei de contractes del sector públic que siguen procedents, incloent-hi, si és el cas, la d'aquelles altres empreses a les capacitats de les quals es recórrega; o bé, que s'acredita la verificació d'alguna o totes aqueixes circumstàncies mitjançant certificat del Registre Oficial de Licitadors i Empreses Classificades del Sector Públic o de la corresponent base de dades nacional d'un Estat membre de la Unió Europea, amb les dues excepcions següents: en el procediment obert simplificat tramitat de conformitat amb l'article 159.4 d'aquesta llei, en el qual només s'examinarà que s'ha aportat el compromís al qual fa referència l'article 75.2 de la llei i en el procediment tramitat de conformitat amb l'article 159.6 de la llei quan s'haja constituït la mesa, en el qual no serà procedent l'aplicació d'aquest punt.  
B.2) Formalització  
si és el cas, que s'adjunta certificat del registre corresponent a l'òrgan de contractació, o del propi òrgan de contractació, que acredite que no s'ha interposat recurs especial en matèria de contractació contra l'adjudicació o dels recursos interposats, o bé, certificat de no haver-se acordat una mesura cautelar que suspenga el procediment. En el cas que s'haguera interposat recurs contra l'adjudicació, haurà de comprovar-se igualment que s'ha dictat resolució expressa de l'òrgan que ha de resoldre el recurs, ja siga desestimant el recurs o recursos interposats, o acordant l'alçament de la suspensió o de la mesura cautelar.  
  
  
1.2. Modificació del contracte:  
a) En el cas de modificacions previstes segons l'article 204 de la Llei de contractes del sector públic, que la possibilitat de modificar el contracte està prevista en els plecs, que no supera el límit previst en aquests, i que no s'inclouen nous preus unitaris no previstos en el contracte. En el cas de modificacions no previstes, o que no s'ajusten al que s'estableix en l'article 204, que s'adjunta informe tècnic justificatiu dels aspectes previstos en l'article 205 de la Llei de contractes del sector públic i que no se superen els percentatges màxims previstos en aquest article.  
b) Que hi ha informe de l'Advocacia General de la Generalitat i, si és el cas, dictamen del Consell Jurídic Consultiu de la Comunitat Valenciana.  
  
1.3. Revisió de preus (aprovació de la despesa):  
Que, en els contractes en els quals puga preveure's la revisió de preus, es compleixen els requisits recollits en l'article 103.5 de la Llei de contractes del sector públic i que el plec de clàusules administratives particulars estableix la fórmula de revisió aplicable. En el cas que per al contracte que es tracte s'haja aprovat una fórmula tipus, que no s'inclou una altra fórmula de revisió diferent en els plecs.  
  
1.4. Abonaments a compte:  
a) Que existeix la conformitat de l'òrgan corresponent on es valora el treball parcial executat.  
b) Quan l'abonament a compte incloga revisió de preus, que es compleixen els requisits exigits per l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
c) Que l'empresa adjudicatària aporta factura d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
d) En cas d'efectuar-se bestretes de les previstes en l'article 198.3 de la Llei de contractes del sector públic, que estan autoritzades en el plec de clàusules administratives particulars i que s'ha prestat la garantia exigida.  
e) Quan l'import acumulat dels abonaments a compte siga igual o superior amb motiu del següent pagament al 90 per cent del preu del contracte, incloent-hi, si és el cas, les modificacions aprovades, que s'adjunta, quan resulte preceptiva, comunicació efectuada a la Intervenció General de la Generalitat per a la designació de representant que assistisca a la recepció, en l'exercici de les funcions de comprovació material de la inversió, d'acord amb el que s'indica en el segon paràgraf de l'article 198.2 de la Llei de contractes del sector públic.  
  
f) En cas d'efectuar-se pagaments directes a subcontractistes, que aquesta possibilitat està prevista en el plec de clàusules administratives particulars, d'acord amb la disposició addicional 51a de la Llei de contractes del sector públic.  
  
1.5. Lliuraments parcials i liquidació.  
a) Que s'hi adjunta acta de conformitat de la recepció amb els treballs.  
b) Que l'empresa adjudicatària aporta factura d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
c) Quan s'incloga revisió de preus, per al seu abonament, que es compleixen els requisits exigits per l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
d) En el cas que es faça ús de la possibilitat prevista en l'article 309.1 de la Llei de contractes del sector públic, que aquesta opció està prevista en el plec de clàusules administratives particulars.  
  
1.6. Pròrroga dels contractes:  
a) Que està prevista en el plec de clàusules administratives particulars.  
b) Que no se superen els límits de duració previstos en el plec de clàusules administratives particulars o en el document descriptiu.  
c) En el cas que resulte d'aplicació el que s'estableix en l'últim paràgraf de l'article 29.4 de la Llei de contractes del sector públic, que consta justificació en l'expedient i que s'ha publicat el corresponent anunci de licitació del nou contracte en el termini assenyalat en aquest precepte.  
  
1.7. Indemnitzacions a favor del contractista:  
a) Que existeix informe tècnic.  
b) Que, si és el cas, existeix dictamen del Consell Jurídic Consultiu de la Comunitat Valenciana.  
  
1.8. Resolució del contracte:  
a) Que, si és el cas, existeix informe de l'Advocacia General de la Generalitat.  
b) Que, si és el cas, existeix dictamen del Consell Jurídic Consultiu de la Comunitat Valenciana.  
  
1.9. Pagament de primes o compensacions als participants en el diàleg competitiu, en el cas d'utilització del diàleg competitiu o als candidats o licitadors en el cas de renúncia a la subscripció del contracte o desistiment del procediment:  
Que, si és el cas, aquesta circumstància està prevista en el plec, anunci o document descriptiu.  
  
2. Expedients relatius a la contractació de tecnologies de la informació:  
Quan aquests no hagen sigut declarats d'adquisició centralitzada, es comprovaran els mateixos punts que per als contractes de serveis en general i, a més, en la fase d'aprovació de la despesa, l'existència de l'informe emés per l'òrgan administratiu que tinga atribuïdes les competències horitzontals de la Generalitat en matèria de tecnologies de la informació.  
  
Deu. Contractes tramitats a través d'acords marc i sistemes dinàmics d'adquisició. Contractació centralitzada   
En els expedients relatius a contractes tramitats a través d'acords marc i sistemes dinàmics d'adquisició, així com en el cas de contractació centralitzada, els aspectes addicionals a què fa referencia l'apartat segon 1.f seran els següents:  
  
1. Acord marc:  
1.1. Adjudicació de l'acord marc:  
Es comprovaran els aspectes de l'article 102 de la Llei d'hisenda pública de la Generalitat, excepció feta dels que estableixen les lletres a i b, juntament amb els previstos amb caràcter general en l'apartat segon del present acord, i, a més, com a aspectes addicionals, els següents:  
  
A) Amb caràcter previ a l'obertura de la licitació, es comprovaran els aspectes previstos en l'apartat denominat Aprovació de la despesa, per als diferents tipus de contractes, així com que:  
a) si és el cas, hi ha l'informe favorable al qual fa referència l'article 229.8 de la Llei de contractes del sector públic.  
b) Quan es preveja fer ús de la possibilitat prevista en l'article 221.4.a de la Llei de contractes del sector públic, que el plec regulador de l'acord marc determine la possibilitat de realitzar o no una nova licitació i els casos en els quals es farà o no una nova licitació. A més, en el cas de preveure's l'adjudicació sense nova licitació, que el plec preveu les condicions objectives per a determinar l'adjudicatari del contracte basat; i quan el sistema d'adjudicació fora amb nova licitació, que s'ha previst en el plec els termes que seran objecte de la nova licitació, d'acord amb l'article 221.5 de la Llei de contractes del sector públic.  
  
c) Quan es preveja en el plec de clàusules administratives particulars la possibilitat de modificar l'acord marc i els contractes basats, que el percentatge previst no és contrari al que s'indica en l'article 222 de la Llei de contractes del sector públic.  
  
B) Adjudicació de l'acord marc:  
S'han de comprovar els aspectes previstos en l'apartat corresponent per als diferents tipus de contractes, a excepció del relatiu a l'acreditació de la constitució de la garantia definitiva.  
  
C) Formalització:  
si és el cas, que s'hi adjunta certificat del registre corresponent a l'òrgan de contractació, o de l'òrgan de contractació, que acredite que no s'ha interposat un recurs especial en matèria de contractació contra l'adjudicació o dels recursos interposats, o bé, certificat de no haver-se acordat mesura cautelar que suspenga el procediment. En el cas que s'haguera interposat recurs contra l'adjudicació, haurà de comprovar-se igualment que s'ha dictat resolució expressa de l'òrgan que ha de resoldre el recurs, ja siga desestimant el recurs o recursos interposats, o acordant l'alçament de la suspensió o de la mesura cautelar.  
  
  
1.2. Adjudicació de contractes basats en un acord marc:  
A) Amb caràcter previ a l'obertura de la licitació:  
S'hauran de comprovar els aspectes previstos en l'apartat segon del present acord i, a més, com a aspectes addicionals, els següents:  
a) si és el cas, que la duració del contracte basat en l'acord marc s'ajusta al que es preveu en la Llei de contractes del sector públic.  
b) Que en els documents de licitació, els termes per a l'adjudicació dels contractes basats són conformes amb els plecs de l'acord marc.   
  
B) Adjudicació de contractes basats en un acord marc:  
a) si és el cas, acreditació de la constitució de la garantia definitiva.  
  
b) En el cas que l'acord marc s'haja conclòs amb més d'una empresa i calga una nova licitació per a adjudicar el contracte basat, de conformitat amb el que s'estableix en l'article 221.4 de la Llei de contractes del sector públic, que es convida a la licitació a totes les empreses o, si és el cas, a un mínim de tres o al mínim que fixe l'acord marc.  
  
c) En el cas que l'acord marc s'haja conclòs amb més d'una empresa i tots els termes estiguen establits en l'acord, quan no es realitze una nova licitació, que aquesta possibilitat estava prevista en el plec, si és el cas, i concorre el supòsit previst.  
d) En el cas que es faça la licitació a través d'una subhasta electrònica, que la seua utilització s'haguera previst en els plecs reguladors de l'acord marc.  
  
1.3. Modificació de l'acord marc i dels contractes basats en l'acord marc:  
S'han de comprovar els aspectes previstos en l'apartat denominat modificació del contracte per als diferents tipus de contractes, on resulte d'aplicació, així com que:  
a) Els preus unitaris resultants de la modificació de l'acord marc no superen en un 20 per cent els preus anteriors a la modificació i que queda constància en l'expedient que aquests preus no són superiors als que les empreses part de l'acord marc ofereixen en el mercat per als mateixos productes.  
b) si és el cas, quan la modificació de l'acord marc o del contracte basat es fonamente en el que es disposa en l'article 222.2 de la Llei de contractes del sector públic, que el seu preu no s'incremente en més del 10 per cent de l'inicial d'adjudicació o en el límit que establisca, si és el cas, el plec de clàusules administratives particulars.  
  
  
1.4. Resta d'expedients:  
Hauran de comprovar-se els aspectes previstos per al contracte corresponent.  
  
2. Sistemes dinàmics de contractació:  
2.1. Implementació del sistema:  
Prèviament a la publicació de l'anunci de licitació, es comprovaran els aspectes de l'article 102 de la Llei d'hisenda pública de la Generalitat, excepció feta dels que estableixen les lletres a i b, juntament amb els previstos amb caràcter general en l'apartat segon del present acord i, a més, com a aspectes addicionals, els previstos en l'apartat denominat Aprovació de la despesa, segons el tipus de contracte.  
  
2.2. Adjudicació de contractes en el marc d'un sistema dinàmic:  
S'han de comprovar els aspectes previstos en l'apartat segon del present acord i, a més, els següents aspectes addicionals:  
a) Que s'ha convidat a totes les empreses admeses en el sistema o, si és el cas, a totes les empreses admeses en la categoria corresponent.  
  
b) Els relatius a l'adjudicació per a cada tipus de contracte.  
  
2.3. Resta d'expedients:  
Hauran de comprovar-se els aspectes previstos per al contracte corresponent.  
  
3. Contractació centralitzada (article 229 de la Llei de contractes del sector públic):  
3.1. Contractació a través dels procediments generals d'adjudicació:  
  
A) Expedient inicial:  
a) Proposta d'adquisició a la Central de Compres de la Generalitat, Central de Compres de Béns i Serveis de la conselleria amb competències en matèria de sanitat o, si és el cas, a la Central de Compres de l'Estat, i autorització de la despesa per la conselleria o organisme destinatari finançador de la prestació: es comprovaran únicament els aspectes previstos amb caràcter general en l'article 102 de la Llei d'hisenda pública de la Generalitat i, si és el cas, en l'apartat segon del present acord.  
  
b) Actuacions dutes a terme per l'òrgan de contractació competent en matèria de contractació centralitzada: la fiscalització serà duta a terme per la intervenció delegada corresponent a aqueix centre directiu, i seran comprovats els mateixos aspectes que per a contractes d'obres, subministraments i serveis segons corresponga, així com que hi ha proposta de la conselleria o organisme destinatari finançador de la prestació degudament fiscalitzada.  
B) Adjudicació i formalització:  
Actuacions dutes a terme per la conselleria o organisme competent en matèria de contractació centralitzada: la fiscalització serà duta a terme per la intervenció delegada corresponent, i seran comprovats els mateixos aspectes que per als contractes d'obres, subministraments i serveis, segons corresponga.  
C) Resta d'expedients:  
Hauran de comprovar-se els aspectes previstos per al contracte corresponent.  
3.2. Contractació a través d'acords marc i sistemes dinàmics d'adquisició:  
3.2.1. Adjudicació de l'acord marc o implementació del sistema dinàmic d'adquisició: la fiscalització serà realitzada per la intervenció delegada en la conselleria amb competències en matèria de contractació centralitzada i seran comprovats els aspectes que s'estableixen en aquest acord per als expedients d'adjudicació de l'acord marc i d'implementació del sistema dinàmic d'adquisició.  
3.2.2. Contractació de l'obra, subministrament o servei en concret:  
A) Amb caràcter previ a l'obertura de la licitació: aprovació de la despesa i proposta de contractació a l'òrgan de contractació del sistema de contractació centralitzada per la conselleria o organisme destinatari finançador de la prestació. La fiscalització serà duta a terme per la intervenció delegada en l'òrgan finançador, i seran comprovats els aspectes previstos en l'apartat segon del present acord i, a més, els següents:  
  
a) si és el cas, que la duració del contracte basat en l'acord marc s'ajusta al que es preveu en la Llei de contractes del sector públic.  
b) Que en els documents de licitació, els termes per a l'adjudicació dels contractes basats són conformes amb els plecs de l'acord marc.  
  
B) Adjudicació del contracte basat en l'acord marc o en el marc d'un sistema dinàmic: hauran de ser comprovats per la Intervenció Delegada en l'òrgan finançador els aspectes previstos en el punt 1.2.B de l'apartat deu d'aquest acord per als expedients d'adjudicació de contractes basats en un acord marc o en el punt 2.2 de l'apartat deu per als expedients d'adjudicació de contractes en el marc d'un sistema dinàmic d'adquisició, excepte, si és el cas, acreditació de la constitució de la garantia definitiva, així com que existeix proposta d'adquisició i aprovació de la despesa pel departament o organisme destinatari finançador de la prestació, fiscalitzada de conformitat.  
  
C) Abonaments al contractista: hauran de comprovar-se els aspectes previstos per al contracte corresponent i, si és el cas, que existeix la comunicació de l'òrgan de contractació del sistema de contractació centralitzada que ha notificat al contractista perquè subministre els béns, execute l'obra o preste el servei objecte del contracte.  
D) Resta d'expedients: hauran de comprovar-se els aspectes previstos per al contracte corresponent.  
  
Onze. Expedients de contractes de concessió d'obres  
En els expedients de contractes de concessió d'obres, els aspectes addicionals a què fa referència l'apartat segon 1.f seran els següents:  
1. Expedient inicial:  
A) Aprovació de la despesa:  
a) Que hi ha estudi de viabilitat o, si és el cas, estudi de viabilitat economicofinancera.  
b) Que hi ha avantprojecte de construcció i explotació de les obres, si és el cas, amb inclusió del corresponent pressupost que comprenga les despeses d'execució de les obres.  
c) Que hi ha projecte informat favorablement per l'Oficina de Supervisió de Projectes, si és el cas. Quan no existisca informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés que les obres del projecte no afecten l'estabilitat, seguretat o estanquitat de l'obra.  
d) Que hi ha plec de clàusules administratives particulars o, si és el cas, document descriptiu, informat per l'Advocacia General de la Generalitat.  
e) Quan s'utilitze model de plec de clàusules administratives, que el contracte a subscriure és de naturalesa anàloga a l'informat per l'Advocacia General de la Generalitat.  
f) Que hi ha acta de replantejament previ.  
g) Que el plec de clàusules administratives particulars o el document descriptiu estableix, per a la determinació de la millor oferta, criteris d'adjudicació vinculats a l'objecte del contracte, que es pren en consideració més d'un criteri d'adjudicació i que quan figuren una pluralitat de criteris d'adjudicació basats en la millor relació qualitat preu, que s'establisquen d'acord amb criteris econòmics i qualitatius.  
  
Així mateix, quan es preveja la possibilitat que s'efectuen aportacions públiques a la construcció o explotació, així com qualsevol tipus de garanties, avals o un altre tipus d'ajudes a l'empresa, que figura com a criteri avaluable de manera automàtica la quantia de la reducció que oferisquen els licitadors sobre les aportacions previstes en l'expedient.  
  
En el cas que la licitació obeïsca a una resolució prèvia del contracte de concessió per causes no imputables a l'Administració, que s'estableix en el plec o document descriptiu com a únic criteri d'adjudicació el preu i que en l'expedient s'inclou justificació de les regles seguides per a la fixació del tipus de licitació d'acord amb el que es disposa en els articles 281 i 282 de la Llei de contractes del sector públic.  
  
h) Que el plec de clàusules administratives particulars o el document descriptiu estableix els paràmetres objectius per a identificar les ofertes anormalment baixes.  
i) Que el plec de clàusules administratives particulars o el document descriptiu preveu, quan siga procedent, que la documentació relativa als criteris la ponderació dels quals depenga d'un judici de valor ha de presentar-se en sobre o arxiu electrònic independent de la resta de la proposició.  
j) Que el plec de clàusules administratives particulars o el document descriptiu estableix almenys una de les condicions especials d'execució que s'enumeren en l'article 202.2 de la Llei de contractes del sector públic, si és el cas, un dels criteris d'adjudicació de caràcter social, transparència, ètics i ambientals i de desempat als quals obliga el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions i l'obligació de l'adjudicatari de complir les condicions salarials dels treballadors i treballadores d'acord amb el conveni col·lectiu sectorial d'aplicació.  
  
k) Quan es propose com a procediment d'adjudicació un procediment amb negociació, que concorre algun dels supòsits previstos en els articles 167 o 168 de la Llei de contractes del sector públic per a utilitzar aquest procediment.  
l) Quan es propose com a procediment d'adjudicació el diàleg competitiu, que es compleix algun dels supòsits d'aplicació de l'article 167 de la Llei de contractes del sector públic, i, en el cas que es reconeguen primes o compensacions als participants, que en el document descriptiu es fixa la quantia d'aquestes i que consta la corresponent retenció de crèdit.  
m) Quan es preveja en el plec de clàusules administratives particulars la possibilitat de modificar el contracte en els termes de l'article 204 de la Llei de contractes del sector públic, que el percentatge previst no és superior al 20 per cent del preu inicial; i que la modificació no suposa l'establiment de nous preus unitaris no previstos en el contracte.  
  
n) Quan es preveja en el plec de clàusules administratives particulars la utilització de la subhasta electrònica, que els criteris d'adjudicació a què fa referència aquesta es basen en modificacions que fan referència al preu, i, si és el cas, a requisits quantificables i susceptibles de ser expressats en xifres o percentatges.  
o) Que la duració del contracte prevista en el plec de clàusules administratives particulars o el document descriptiu s'ajusta al que es preveu en la Llei de contractes del sector públic.  
p) Que, si és el cas, existeix l'informe de l'Oficina Nacional d'Avaluació previst en l'article 333 de la Llei de contractes del sector públic, i, en cas d'apartar-se de les seues recomanacions, que existeix informe motivat sobre aquest tema.  
  
B) Compromís de la despesa:  
B.1) Adjudicació:  
a) Quan no s'adjudique el contracte d'acord amb la proposta formulada per la mesa, que existeix decisió motivada de l'òrgan de contractació sobre aquest tema.  
b) Quan es declare l'existència d'ofertes incurses en presumpció d'anormalitat, que existeix constància de la sol·licitud de la informació als licitadors que les hagueren presentades i de l'informe del servei tècnic corresponent.  
c) Quan s'utilitze el procediment amb negociació, que existeix constància en l'expedient de les invitacions cursades, de les ofertes rebudes, de les raons per a la seua acceptació o rebuig i dels avantatges obtinguts en la negociació, de conformitat amb el que es disposa en la Llei de contractes del sector públic.  
d) Quan es propose la subscripció d'un contracte amb preus provisionals de conformitat amb l'article 102.7 de la Llei de contractes del sector públic, que s'indiquen en la proposta d'adjudicació els aspectes continguts en les lletres a, b i c d'aquest precepte.  
e) Que, si és el cas, s'acredita la constitució de la garantia definitiva.  
  
f) Que s'acredita que el licitador que es proposa com a adjudicatari ha presentat la documentació justificativa de les circumstàncies a què fan referència les lletres a a c de l'article 140.1 de la Llei de contractes del sector públic que siguen procedents, incloent-hi, si és el cas, la d'aquelles altres empreses a les capacitats de les quals es recórrega; o bé, que s'acredita la verificació d'alguna o totes aqueixes circumstàncies mitjançant certificat del Registre Oficial de Licitadors i Empreses Classificades del Sector Públic o de la corresponent base de dades nacional d'un Estat membre de la Unió Europea.  
B.2) Formalització  
si és el cas, que s'hi adjunta certificat del registre corresponent a l'òrgan de contractació, o del propi òrgan de contractació, que acredite que no s'ha interposat recurs especial en matèria de contractació contra l'adjudicació o dels recursos interposats, o bé, certificat de no haver-se acordat mesura cautelar que suspenga el procediment. En el cas que s'haguera interposat recurs contra l'adjudicació, haurà de comprovar-se igualment que s'ha dictat resolució expressa de l'òrgan que ha de resoldre el recurs, ja siga desestimant el recurs o recursos interposats, o acordant l'alçament de la suspensió o de la mesura cautelar.  
  
  
2. Modificació del contracte:  
a) En el cas de modificacions previstes segons l'article 204 de la Llei de contractes del sector públic, que la possibilitat de modificar el contracte es troba prevista en els plecs, que no supera el límit previst en aquests i que no s'inclouen nous preus unitaris no previstos en el contracte. En el cas de modificacions no previstes, o que no s'ajusten al que s'estableix en l'article 204, que s'adjunta informe tècnic justificatiu dels aspectes previstos en l'article 205 de la Llei de contractes del sector públic i que no se superen els percentatges màxims previstos en aquest article.  
b) Que, si és el cas, s'adjunta informe tècnic justificatiu del fet que concorren les circumstàncies previstes en la lletra b o en el penúltim paràgraf de l'apartat 2 de l'article 270 de la Llei de contractes del sector públic.  
c) Que, si és el cas, existeix projecte informat per l'Oficina de Supervisió de Projectes, si és el cas. Quan no existisca informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés que les obres del projecte no afecten l'estabilitat, seguretat o estanquitat de l'obra.  
d) Que, si és el cas, existeix acta de replantejament previ.  
e) Que existeix informe de l'Advocacia General de la Generalitat i, si és el cas, dictamen del Consell Jurídic Consultiu de la Comunitat Valenciana.  
f) Que, si és el cas, existeix l'informe de l'Oficina Nacional d'Avaluació previst en l'article 333 de la Llei de contractes del sector públic, i en cas d'apartar-se de les seues recomanacions, que existeix informe motivat sobre aquest tema.  
  
3. Revisió de preus (aprovació de la despesa):  
Que en els contractes en els quals puga preveure's la revisió de preus, es compleixen els requisits recollits en l'article 103.5 de la Llei de contractes del sector públic i que el plec de clàusules administratives particulars estableix la fórmula de revisió aplicable. En el cas que per al contracte que es tracte s'haja aprovat una fórmula tipus, que no s'inclou una altra fórmula de revisió diferent en els plecs.  
  
4. Finançament parcial de la construcció de l'obra per part de l'Administració:  
4.1. Abonaments per aportacions durant la construcció:  
a) Que existeix certificat autoritzat pel facultatiu director de l'obra i amb la conformitat dels serveis corresponents de l'òrgan gestor.  
  
b) Que l'aportació pública està prevista en el plec o document descriptiu.  
c) En cas d'efectuar-se bestretes de les previstes en l'article 240.2 de la Llei de contractes del sector públic, que aquesta possibilitat està prevista en el plec de clàusules administratives particulars i que s'ha prestat la garantia exigida.  
d) Quan el certificat de l'obra incloga revisió de preus, per al seu abonament, que es compleixen els requisits exigits en l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
  
e) En el cas del certificat final, que està autoritzat pel facultatiu director de l'obra, que existeix informe de l'Oficina de Supervisió de Projectes, si és el cas, i que s'adjunta acta de comprovació a la qual fa referència l'article 256.  
Així mateix, quan s'incloga revisió de preus, per al seu abonament, que es compleixen els requisits exigits per l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
4.2. Abonaments per aportacions al final de la construcció o de la concessió:  
Que existeix acta de comprovació i que l'aportació pública estiga prevista en el plec o document descriptiu.  
4.3. Abonaments en cas que el finançament de la construcció de l'obra es realitze a través de subvencions o préstecs reintegrables, d'acord amb l'article 265 de la Llei de contractes del sector públic:  
Es comprovaran únicament els aspectes previstos en l'apartat segon del present acord i que l'aportació pública estiga prevista en el plec o document descriptiu.  
  
5. Abonament al concessionari de la retribució per la utilització de l'obra:  
a) Quan s'incloga revisió de preus, per al seu abonament, que es compleixen els requisits exigits per l'article 103.5 de la Llei de contractes del sector públic i que s'aplica la fórmula de revisió prevista en el plec de clàusules administratives particulars.  
b) Que és aportada factura per l'empresa concessionària d'acord amb el que es preveu en el Reial decret 1619/2012, de 30 de novembre, que aprova el Reglament pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
c) En el cas que la retribució s'efectue mitjançant pagaments per disponibilitat, que s'apliquen els índexs de correcció automàtics per nivell de disponibilitat previstos en el plec, quan siga procedent.  
  
6. Aportacions públiques a l'explotació, previstes en l'article 268 de la Llei de contractes del sector públic: es comprovaran els aspectes previstos en l'apartat primer del present acord i que l'aportació pública està prevista en el plec o document descriptiu.  
  
7. Indemnització a favor del contractista:  
a) Que existeix informe tècnic.  
b) Que, si és el cas, existeix dictamen del Consell Jurídic Consultiu de la Comunitat Valenciana.  
  
8. Resolució del contracte:  
a) Que, si és el cas, existeix informe de l'Advocacia General de la Generalitat.  
b) Que, si és el cas, existeix dictamen del Consell Jurídic Consultiu de la Comunitat Valenciana.  
  
9. Pagament de primes o compensacions als participants en el diàleg competitiu o als candidats o licitadors en el cas de renúncia a la subscripció del contracte o desistiment del procediment:  
Que, si és el cas, aquesta circumstància està prevista en el plec, anunci o document descriptiu.  
  
10. Pagament a l'autor de l'estudi de viabilitat que no haguera resultat adjudicatari de la corresponent concessió:  
a) Que el plec de clàusules administrativa particulars no preveu que el pagament de la compensació siga realitzat per l'adjudicatari de la concessió.  
b) Que s'aporten els justificants de les despeses realitzades.  
  
Dotze. Expedients relatius a altres contractes de serveis  
En els expedients relatius a contractes de serveis que tinguen per objecte serveis financers o bé la creació i interpretació artística i literària i els d'espectacles, de caràcter privat d'acord amb el que es disposa en l'article 25.1.a de la Llei de contractes del sector públic, els aspectes addicionals a què fa referència l'apartat segon 1.f seran els següents:  
  
1. En les fases corresponents a la preparació i adjudicació d'aquests contractes es comprovaran els mateixos aspectes previstos per als contractes de serveis en general.  
2. En la resta de les fases es comprovaran els aspectes establits en l'apartat nové relatiu als expedients de contractes de serveis, en la mesura que aquests aspectes siguen exigibles d'acord amb la seua normativa reguladora.  
  
Tretze. Expedients d'execució de treballs per la mateixa Administració: contractes de col·laboració amb empresaris particulars i encàrrecs a mitjans propis personificats  
En els expedients d'execució de treballs per la mateixa Administració, els aspectes addicionals a què fa referència l'apartat segon 1.f seran els següents:  
1. Contractes de col·laboració amb empresaris particulars:  
1.1. Expedient inicial  
A) Aprovació de la despesa:  
a) Que concorre algun dels supòsits previstos en l'article 30 de la Llei de contractes del sector públic i que l'import del treball a càrrec del empresari col·laborador, tractant-se de supòsits d'execució d'obres incloses en les lletres a i b de l'apartat 1 d'aquest article, no supere el 60 per cent de l'import total del projecte.  
b) Que existeix plec de clàusules administratives particulars o, si és el cas, document descriptiu, informat per l'Advocacia General de la Generalitat.  
c) Quan s'utilitze model de plec de clàusules administratives, que el contracte a subscriure és de naturalesa anàloga a l'informat per l'Advocacia General de la Generalitat.  
d) Que existeix projecte informat favorablement per l'Oficina de Supervisió de Projectes, si és el cas. Quan no existisca informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés que les obres del projecte no afecten l'estabilitat, seguretat o estanquitat de l'obra.  
e) Que existeix plec de prescripcions tècniques del contracte o, si és el cas, document descriptiu.  
f) Que existeix acta de replantejament previ, si és el cas.  
g) Que el plec de clàusules administratives particulars o el document descriptiu estableix, per a la determinació de la millor oferta, criteris d'adjudicació vinculats a l'objecte del contracte; que quan s'utilitze un únic criteri, aquest estiga relacionat amb els costos, d'acord amb l'article 146.1 de la Llei de contractes del sector públic; si l'únic criteri a considerar és el preu, que aquest siga el del preu més baix; i en els casos en què figuren una pluralitat de criteris d'adjudicació basats en la millor relació qualitat preu, que s'establisquen d'acord amb criteris econòmics i qualitatius.  
En els casos en què el procediment d'adjudicació proposat siga el de diàleg competitiu, així mateix es verificarà que en la selecció de la millor oferta es pren en consideració més d'un criteri d'adjudicació sobre la base de la millor relació qualitat preu.  
h) Quan es preveja la utilització de diversos criteris d'adjudicació o d'un únic criteri diferent del preu, que el plec de clàusules administratives particulars o el document descriptiu estableix els paràmetres objectius per a identificar les ofertes anormalment baixes.  
i) Que el plec de clàusules administratives particulars o el document descriptiu preveu, quan siga procedent, que la documentació relativa als criteris la ponderació dels quals depenga d'un judici de valor ha de presentar-se en sobre o arxiu electrònic independent de la resta de la proposició.  
j) Que el plec de clàusules administratives particulars o el document descriptiu estableix almenys una de les condicions especials d'execució que s'enumeren en l'article 202.2 de la Llei de contractes del sector públic, si és el cas, un dels criteris d'adjudicació de caràcter social, transparència, ètics i ambientals i de desempat als quals obliga el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions i l'obligació de l'adjudicatari de complir les condicions salarials dels treballadors i treballadores d'acord amb el conveni col·lectiu sectorial d'aplicació.  
  
k) Quan es propose com a procediment d'adjudicació el procediment obert simplificat, que es compleixen les condicions previstes en l'article 159.1 de la Llei de contractes del sector públic. En cas que aquest procediment es tramite segons el que es preveu en l'article 159.6 d'aquesta llei, que no se supera el valor estimat fixat en aquest apartat i que entre els criteris d'adjudicació no hi ha cap avaluable mitjançant judicis de valor.  
l) Quan es propose com a procediment d'adjudicació un procediment amb negociació, que concorre algun dels supòsits previstos en els articles 167 o 168 de la Llei de contractes del sector públic per a utilitzar aquest procediment.  
m) Quan es propose com a procediment d'adjudicació el diàleg competitiu, que es compleix algun dels supòsits d'aplicació de l'article 167 de la Llei de contractes del sector públic, i, en el cas que es reconeguen primes o compensacions als participants, que en el document descriptiu es fixa la quantia d'aquestes i que consta la corresponent retenció de crèdit.  
n) si és el cas, que la duració del contracte prevista en el plec de clàusules administratives particulars o el document descriptiu s'ajusta al que es preveu en la Llei de contractes del sector públic.  
o) Quan es preveja en el plec de clàusules administratives particulars la possibilitat de modificar el contracte en els termes de l'article 204 de la Llei de contractes del sector públic, que el percentatge previst no és superior al 20 per cent del preu inicial; i que la modificació no suposa l'establiment de nous preus unitaris no previstos en el contracte.  
  
p) Quan es preveja en el plec de clàusules administratives particulars la utilització de la subhasta electrònica, que els criteris d'adjudicació a què fa referència aquesta es basen en modificacions referides al preu i, si és el cas, a requisits quantificables i susceptibles de ser expressats en xifres o percentatges.  
  
B) Compromís de la despesa  
B.1) Adjudicació  
a) Quan no s'adjudique el contracte d'acord amb la proposta formulada per la mesa, que existeix decisió motivada de l'òrgan de contractació sobre aquest tema.  
b) Quan es declare l'existència d'ofertes incurses en presumpció d'anormalitat, que existeix constància de la sol·licitud de la informació als licitadors que les hagueren presentades i de l'informe del servei tècnic corresponent.  
c) Quan s'utilitze un procediment amb negociació, que existeix constància en l'expedient de les invitacions cursades, de les ofertes rebudes, de les raons per a la seua acceptació o rebuig i dels avantatges obtinguts en la negociació, de conformitat amb el que es disposa en la Llei de contractes del sector públic.  
d) Quan es propose la subscripció d'un contracte amb preus provisionals de conformitat amb l'article 102.7 de la Llei de contractes del sector públic, que es detallen en la proposta d'adjudicació els aspectes continguts en les lletres a, b i c d'aquest precepte.  
e) Que, si és el cas, s'acredita la constitució de la garantia definitiva.  
  
f) Que s'acredita que el licitador que es proposa com a adjudicatari ha presentat la documentació justificativa de les circumstàncies a què es refereixen les lletres a a c de l'article 140.1 de la Llei de contractes del sector públic que siguen procedents, incloent-hi, si és el cas, la d'aquelles altres empreses a les capacitats de les quals es recórrega; o bé, que s'acredita la verificació d'alguna o totes aqueixes circumstàncies mitjançant certificat del Registre Oficial de Licitadors i Empreses Classificades del Sector Públic o de la corresponent base de dades nacional d'un Estat membre de la Unió Europea, amb les dues següents excepcions, en el procediment obert simplificat tramitat de conformitat amb l'article 159.4 d'aquesta llei, en el qual només s'examinarà que s'ha aportat el compromís al qual fa referència l'article 75.2 de la Llei i en el procediment tramitat d'acord amb l'article 159.6 de la llei quan s'haja constituït la mesa, en el qual no procedirà l'aplicació d'aquest aspecte.  
  
B.2) Formalització  
si és el cas, que s'adjunta certificat del registre corresponent a l'òrgan de contractació, o del propi òrgan de contractació, que acredite que no s'ha interposat recurs especial en matèria de contractació contra l'adjudicació o dels recursos interposats, o bé, certificat de no haver-se acordat mesura cautelar que suspenga el procediment. En el cas que s'haguera interposat recurs contra l'adjudicació, haurà de comprovar-se igualment que s'ha dictat resolució expressa de l'òrgan que ha de resoldre el recurs, ja siga desestimant el recurs o recursos interposats, o acordant l'alçament de la suspensió o de la mesura cautelar.  
  
  
1.2. Modificació del contracte:  
a) En el cas de modificacions previstes segons l'article 204 de la Llei de contractes del sector públic, que la possibilitat de modificar el contracte es troba prevista en els plecs, que no supera el límit previst en aquests, i que no s'inclouen nous preus unitaris no previstos en el contracte. En el cas de modificacions no previstes, o que no s'ajusten al que s'estableix en l'article 204, que s'adjunta informe tècnic justificatiu dels aspectes previstos en l'article 205 de la Llei de contractes del sector públic i que no se superen els percentatges màxims previstos en aquest article.  
b) Que existeix informe de l'Advocacia General de la Generalitat i, si és el cas, del Consell Jurídic Consultiu de la Comunitat Valenciana.  
c) si és el cas, que existeix projecte informat per l'Oficina de Supervisió de Projectes. Quan no existisca informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés que les obres del projecte no afecten l'estabilitat, seguretat o estanquitat de l'obra.  
  
d) si és el cas, que existeix acta de replantejament previ.  
  
1.3. Abonaments durant l'execució dels treballs:  
a) Que existeix certificat o document acreditatiu de la realització dels treballs i la seua corresponent valoració, o que s'aporten els justificants de les despeses realitzades.  
b) En el cas que es realitzen pagaments anticipats, que aquesta possibilitat estiga prevista en els plecs i que el contractista ha aportat la corresponent garantia.  
c) si és el cas, que s'aporta factura per l'empresa adjudicatària d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
d) Quan l'import acumulat dels abonaments a compte siga igual o superior amb motiu del següent pagament al 90 per cent del preu del contracte, incloent-hi, si és el cas, les modificacions aprovades, que s'adjunta, quan resulte preceptiva, comunicació efectuada a la Intervenció General de la Generalitat per a la designació de representant que assistisca a la recepció, en l'exercici de les funcions de comprovació material de la inversió, de conformitat amb el que s'indica en el segon paràgraf de l'article 198.2 de la Llei de contractes del sector públic.  
  
e) En cas d'efectuar-se pagaments directes a subcontractistes, que aquesta possibilitat està prevista en el plec de clàusules administratives particulars, d'acord amb la disposició addicional 51a de la Llei de contractes del sector públic.  
  
1.4. Pròrroga del contracte:  
a) Que està prevista en el plec de clàusules administratives particulars.  
b) Que no se superen els límits de duració previstos pel plec de clàusules administratives particulars o el document descriptiu.  
c) En el cas que resulte d'aplicació el que s'estableix en l'últim paràgraf de l'article 29.4 de la Llei de contractes del sector públic, que consta justificació en l'expedient i que s'ha publicat el corresponent anunci de licitació del nou contracte en el termini assenyalat en aquest precepte.  
  
1.5. Liquidació:  
a) Que s'adjunta certificat o acta de conformitat de la recepció de les obres, o dels béns de què es tracte.  
b) Que s'aporten els justificants de les despeses realitzades, o les corresponents relacions valorades.  
c) Que, si és el cas, hi ha projecte informat per l'Oficina de Supervisió de Projectes.  
d) Que s'aporta factura per l'empresa adjudicatària d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
  
2. Encàrrecs a mitjans propis personificats previstos en l'article 32 de la Llei de contractes del sector públic:  
  
2.1. Encàrrec:  
a) Que es reconeix en els estatuts o acte de creació de l'entitat destinatària de l'encàrrec la condició de mitjà propi personificat respecte del poder adjudicador que fa l'encàrrec, amb el contingut mínim previst en la lletra d de l'article 32.2 de la Llei de contractes del sector públic.  
  
b) Que hi ha informe de l'Advocacia de la Generalitat.  
c) Que, si és el cas, hi ha projecte informat per l'Oficina de Supervisió de Projectes, així com acta de replantejament previ. Quan no existisca informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés que les obres del projecte no afecten l'estabilitat, seguretat o estanquitat de l'obra.  
d) Que s'incorporen els documents tècnics en els quals es defineixen les actuacions a realitzar, així com el seu corresponent pressupost, elaborat d'acord amb les tarifes aprovades per l'entitat pública de la qual depenga el mitjà propi personificat.  
e) Que les prestacions objecte de l'encàrrec estiguen incloses en l'àmbit d'actuació o objecte social de l'entitat destinatària d'aquest.  
f) Que l'import de les prestacions parcials que el mitjà propi contracte amb tercers, si és el cas, d'acord amb la proposta per encàrrec, no excedisca el 50 per cent de la quantia de l'encàrrec, amb les excepcions previstes en l'article 32.7 de la Llei de contractes del sector públic.  
  
g) En els encàrrecs que incloguen la prestació de serveis en matèria de tecnologies de la informació, comunicacions o administració digital, l'existència de l'informe tècnic de l'òrgan competent.  
  
2.2. Modificació de l'encàrrec:  
a) Que hi ha informe de l'Advocacia de la Generalitat.  
b) si és el cas, que existeix projecte informat per l'Oficina de Supervisió de Projectes, així com acta de replantejament previ. Quan no existisca informe de l'Oficina de Supervisió de Projectes, i no resulte procedent per raó de la quantia, que a l'expedient s'incorpora pronunciament exprés que les obres del projecte no afecten l'estabilitat, seguretat o estanquitat de l'obra.  
c) Que s'incorporen els documents tècnics en els quals es definisquen les actuacions a realitzar, així com el seu corresponent pressupost, elaborat d'acord amb les tarifes aprovades per l'entitat pública de la qual depenga el mitjà propi personificat.  
d) Que les prestacions objecte de la modificació de l'encàrrec estiguen incloses en l'àmbit d'actuació o objecte social de l'entitat destinatària d'aquest.  
e) Que l'import de les prestacions parcials que el mitjà propi contracte amb tercers, si és el cas, d'acord amb la proposta de modificació, no excedisca el 50 per cent de la quantia de l'encàrrec inicial i les seues modificacions, amb les excepcions previstes en l'article 32.7 de la Llei de contractes del sector públic.  
  
2.3. Abonaments durant l'execució dels treballs:  
a) Que existeix certificat o document acreditatiu de la realització dels treballs i la seua corresponent valoració, així com justificació del cost efectiu suportat pel mitjà propi per a les activitats que se subcontracten.  
b) En el cas d'efectuar-se pagaments anticipats, que s'ha prestat, si és el cas, la garantia exigida.  
c) si és el cas, que és aportada factura per l'entitat destinatària de l'encàrrec d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
  
2.4. Liquidació:  
a) Que s'adjunta certificat o acta de conformitat de les obres, béns o serveis, així com la seua corresponent valoració i, si és el cas, justificació del cost efectiu suportat pel mitjà propi per a les activitats subcontractades.  
b) Que, si és el cas, existeix projecte informat per l'Oficina de Supervisió de Projectes.  
c) si és el cas, que s'aporta factura per l'entitat destinatària de l'encàrrec d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
  
Catorze. Contractes de concessió de serveis  
En els expedients en matèria de concessió de serveis s'haurà de comprovar, en cadascuna de les fases del procediment de despesa, que s'han respectat les disposicions legals i reglamentàries que resulten aplicables a aquest tipus d'expedients, i verificar que hi consten tots aquells documents que preceptivament han de ser exigits en la seua tramitació.  
  
Si és el cas, haurà de comprovar-se que existeix informe preceptiu de l'Oficina Nacional d'Avaluació en els següents casos:  
- Quan es realitzen aportacions públiques a l'explotació de la concessió, així com qualsevol mesura de suport al finançament del concessionari.  
- Quan la tarifa siga assumida totalment o parcialment pel poder adjudicador concedent i l'import de les despeses de primer establiment supere un milió d'euros.  
  
Quinze. Negocis patrimonials  
En els expedients relatius a negocis patrimonials, els aspectes addicionals a què fa referència l'apartat segon 1.f seran els següents:  
  
1. Adquisició de béns immobles per l'Administració de la Generalitat.  
1.1. Aprovació de la despesa per la conselleria interessada:  
La intervenció delegada en la conselleria proponent comprovarà únicament els aspectes previstos amb caràcter general, en l'article 102 de la Llei d'hisenda pública de la Generalitat i, si és el cas, en l'apartat segon del present acord.  
  
1.2. Actuacions dutes a terme per la conselleria competent en matèria d'hisenda:  
La fiscalització es realitzarà per la Intervenció Delegada en aquesta conselleria, que haurà de comprovar:  
a) Que existeix aprovació de la despesa per la conselleria proponent, fiscalitzada de conformitat per la Intervenció Delegada en aquesta.  
b) Que existeix informe de l'Advocacia General de la Generalitat sobre els aspectes jurídics de la contractació.  
c) Quan l'adquisició es realitze mitjançant concurs públic, que existeixen plecs que serveixen de base al contracte degudament informats per l'Advocacia General de la Generalitat.  
d) Quan s'utilitze el procediment d'adquisició directa:  
  
I. Que existeix proposta del departament interessat a la qual s'adjunta l'informe justificatiu de la concurrència de les circumstàncies que motiven l'adquisició directa i que s'acredita que s'ha consultat un mínim de tres ofertes o bé els motius pels quals no ha sigut possible aconseguir aquesta xifra.  
II. Que existeix informe de la direcció general competent en matèria de patrimoni (article 40.5 de la Llei 14/2003, de 10 d'abril, de patrimoni de la Generalitat Valenciana).  
e) Que existeix taxació del bé, que incorporarà el corresponent estudi de mercat.  
  
1.3. Comptabilització del compromís de despesa:  
La Intervenció Delegada en la conselleria proponent verificarà que existeix resolució d'adquisició del titular de la conselleria competent en matèria d'hisenda o autoritat en qui tinga delegada la competència, fiscalitzada de conformitat per la intervenció delegada en la conselleria competent en matèria d'hisenda.  
  
2. Arrendament de béns immobles per l'Administració de la Generalitat, ja siga tramitat com a expedient independent o expedient d'alienació de l'immoble en el qual simultàniament s'acorde el seu arrendament.  
2.1. Proposta d'arrendament, novació o pròrroga i aprovació de la despesa per la conselleria interessada:  
La Intervenció Delegada en la conselleria proponent comprovarà els aspectes previstos amb caràcter general en l'article 102 de la Llei d'hisenda pública de la Generalitat i, si és el cas, en l'apartat segon del present acord.  
2.2. Actuacions dutes a terme per la conselleria competent en matèria d'hisenda:  
La fiscalització es realitzarà per la Intervenció Delegada en aquesta conselleria, que haurà de comprovar:  
a) Que existeix aprovació de la despesa per la conselleria proponent, fiscalitzada de conformitat per la Intervenció Delegada en aquesta.  
b) Que existeix informe de l'Advocacia General de la Generalitat sobre els aspectes jurídics de la contractació.  
c) Quan s'utilitza com a procediment la contractació directa:  
  
I. Que existeix proposta del departament interessat a la qual s'adjunta l'informe justificatiu de la concurrència de les circumstàncies que motiven la contractació directa i que s'acredita que s'ha consultat un mínim de tres ofertes o bé els motius pels quals no ha sigut possible aconseguir aquesta xifra.  
  
II. Que existeix resolució de l'òrgan competent per a l'adjudicació exceptuant el concurs i autoritzant la contractació directa (article 49.2 de la Llei 14/2003, de 10 d'abril, de patrimoni de la Generalitat Valenciana).  
d) Que existeix informe tècnic, que recollirà el corresponent estudi de mercat.  
  
2.3. Comptabilització del compromís de despesa:  
La Intervenció Delegada en la conselleria proponent verificarà que existeix resolució de l'òrgan competent de la conselleria amb competències en matèria d'hisenda o autoritat en qui tinga delegada la competència, adjudicant la contractació a l'arrendador seleccionat, fiscalitzada de conformitat per la Intervenció Delegada en la conselleria competent en matèria d'hisenda.  
  
2.4. Reconeixement de l'obligació  
Per la Intervenció Delegada en el departament o organisme al qual corresponga el pagament s'hauran de comprovar els següents aspectes addicionals:  
a) Que existeix la conformitat dels serveis competents que ocupen l'immoble arrendat en funció del contracte subscrit amb l'arrendador.  
  
b) Que l'arrendador aporta factura, d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
  
3. Adquisició de béns immobles per organismes autònoms. Proposta d'adquisició:  
a) Que existeix informe favorable de la conselleria competent en matèria de patrimoni.  
b) Que existeix informe de l'Advocacia General de la Generalitat sobre els aspectes jurídics de la contractació.  
c) Quan l'adquisició es realitze mitjançant concurs públic, que existeixen plecs que serveixen de base al contracte degudament informats per l'Advocacia General de la Generalitat.  
d) Quan s'utilitze com a procediment l'adquisició directa:  
  
  
I. Que s'adjunta informe justificatiu de la concurrència de les circumstàncies que motiven l'adquisició directa i que s'acredita que s'han consultat un mínim de tres ofertes o els motius pels quals no ha sigut possible aconseguir aquesta xifra.  
II. Que existeix acord de l'òrgan rector de l'organisme exceptuant el concurs i autoritzant l'adquisició directa.  
e) Que en l'expedient consta la corresponent valoració pericial del bé, que incorporarà el corresponent estudi de mercat.  
  
4. Arrendament de béns immobles per organismes autònoms, ja siga tramitat com a expedient independent o en expedient d'alienació de l'immoble en el qual simultàniament s'acorde el seu arrendament:  
  
4.1. Proposta d'arrendament, novació o pròrroga i aprovació de la despesa:  
a) Que existeix informe favorable de la conselleria competent en matèria de patrimoni.  
b) Quan l'arrendament es realitze mitjançant concurs públic, es comprovarà que existeixen plecs de característiques particulars que serveixen de base al contracte degudament informats per l'Advocacia General de la Generalitat.  
c) Que existeix informe de l'Advocacia General de la Generalitat sobre els aspectes jurídics de la contractació.  
d) Quan s'utilitze com a procediment la contractació directa:  
  
I. Que s'adjunta l'informe justificatiu de la concurrència de les circumstàncies que motiven la contractació directa i que s'acredita que s'han consultat un mínim de tres ofertes o els motius pels quals no ha sigut impossible aconseguir aquesta xifra.  
II. Que existeix resolució de l'òrgan competent per a l'adjudicació exceptuant el concurs i autoritzant la contractació directa.  
e) Que existeix informe tècnic, que recollirà el corresponent estudi de mercat.  
4.2. Reconeixement de l'obligació:  
a) Que existeix la conformitat dels serveis competents que ocupen l'immoble arrendat en funció del contracte subscrit amb l'arrendador.  
  
b) Que l'arrendador aporta factura d'acord amb el que es preveu en el Reial decret 1619/2012, de 30 de novembre, pel qual es regulen les obligacions de facturació i, si és el cas, en la Llei 25/2013, de 27 de desembre, d'impuls de la factura electrònica.  
  
5. Aportacions de capital a les societats mercantils:  
Es comprovarà en el moment de reconeixement de l'obligació, com a aspectes addicionals, que existeix l'informe de la secretaria autonòmica competent en matèria d'hisenda quan així estiga previst en la Llei de pressupostos de la Generalitat i que consta que s'ha complit el que s'estableix en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
Setzé. Expropiacions forçoses  
En els expedients de despesa derivats d'expropiacions forçoses, els aspectes addicionals a què fa referència l'apartat segon 1.f seran els següents:  
  
1. Depòsits previs:  
a) Que existeix acord del Consell on declara la urgent ocupació dels béns.  
b) Que existeix acta prèvia a l'ocupació.  
c) Que existeix full de depòsit prèviament a l'ocupació.  
  
2. Indemnització per ràpida ocupació:  
a) Que existeix acord del Consell on declara la urgent ocupació dels béns.  
b) Que existeix acta prèvia a l'ocupació.  
c) Que existeix document de liquidació de la indemnització.  
  
3. En els expedients de determinació del preu just pels procediments ordinari i de mutu acord:  
a) Que existeix la proposta a la qual fa referència l'article 25.a del Decret de 26 d'abril de 1957, pel qual es va aprovar el reglament de la Llei d'expropiació forçosa.  
b) Que existeix informe dels serveis tècnics corresponents en relació amb el valor del bé objecte de l'expropiació.  
  
Dèsset. Convenis i acords de cooperació  
En els expedients de convenis i acords de cooperació que subscriga la Generalitat que comporten obligacions econòmiques els aspectes addicionals a què fa referència l'apartat segon 1.f seran els següents:  
  
1. En els expedients que, pel seu contingut, estiguen inclosos en l'àmbit d'aplicació de la Llei de contractes del sector públic o altres normes administratives especials, el règim de fiscalització i els aspectes addicionals que, si és el cas, hagen de verificar-se, seran els mateixos que s'apliquen a la categoria de despesa corresponent.  
2. En els expedients que, pel seu objecte, impliquen una subvenció o ajuda pública es verificaran els requisits establits en el present acord per a aquesta categoria de despeses.  
  
3. En la resta dels expedients, amb caràcter general:  
3.1. Aprovació de la despesa:  
a) Que existeix, si és el cas, informe del Registre de Convenis de la Generalitat previst en el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
b) Que existeix informe de l'Advocacia General de la Generalitat.  
c) Que existeix informe favorable de la direcció general competent en matèria de pressupostos quan la duració del conveni no s'esgote en el mateix exercici de la seua subscripció.  
3.2. Compromís de la despesa:  
Que existeix acord del Consell autoritzant la subscripció del conveni.  
3.3. Reconeixement de l'obligació:  
si és el cas, certificat expedit per l'òrgan previst pel conveni acreditatiu del compliment dels requisits establits en aquest per a realitzar els pagaments.  
  
4. A més, depenent de la tipologia de l'expedient, s'exigirà:  
4.1. En els convenis que subscriga la Generalitat amb l'Estat i amb altres comunitats autònomes:  
Aprovació de la despesa:  
si és el cas, que el text del conveni o acord de cooperació ha sigut aprovat o autoritzat per les Corts en els termes previstos, respectivament, en els apartats 1 i 2 de l'article 59 de l'Estatut d'Autonomia de la Comunitat Valenciana.  
4.2. En els convenis amb entitats de dret públic estrangeres:  
Aprovació de la despesa:  
a) Informe de la direcció general competent en matèria d'acció exterior de la Generalitat.  
b) Autorització de les Corts, en els termes previstos en l'article 62.4 de l'Estatut d'Autonomia de la Comunitat Valenciana, en el cas que es tracte de convenis de col·laboració de gestió i prestació de serveis amb regions europees.  
4.3. En els convenis subscrits amb entitats col·laboradores en el marc de la Llei 38/2003, de 17 de novembre, general de subvencions:  
4.3.1 Aprovació de la despesa.  
a) Que l'objecte del conveni a subscriure amb l'entitat col·laboradora no estiga comprés en els contractes regulats per la Llei de contractes del sector públic.  
b) Acreditació en la forma establida en la normativa reguladora de la subvenció, que l'entitat col·laboradora es troba al corrent d'obligacions tributàries i amb la Seguretat Social i que no està incursa en les prohibicions per a obtindre aquesta condició, previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
4.3.2 Reconeixement de l'obligació.  
Per a aquelles subvencions en què la seua normativa reguladora preveja que les entitats col·laboradores han d'aportar garanties, que s'acredita l'existència d'aquestes.  
  
Díhuit. Subvencions i ajudes públiques  
En els expedients de subvencions i ajudes públiques als quals resulte d'aplicació la Llei 38/2003, de 17 de novembre, general de subvencions, així com el que es disposa en el títol X de la Llei d'hisenda pública de la Generalitat, els aspectes addicionals a què fa referència l'apartat segon 1.f seran els següents:  
  
1. Subvencions a concedir en règim de concurrència:  
A) Aprovació de la despesa:  
a) Que existeixen bases reguladores de la subvenció, que aquestes han sigut informades per l'Advocacia General de la Generalitat i per la corresponent Intervenció Delegada i, si és el cas, han sigut publicades en el Diari Oficial de la Generalitat Valenciana.  
b) Que en la resolució de convocatòria figuren els crèdits pressupostaris als quals s'imputa la subvenció o subvencions convocades, la quantia total màxima que es destina a aquestes, els criteris de valoració de les sol·licituds i que aquests són conformes amb els establits en les corresponents bases reguladores.  
c) Que consta que s'ha complit el que s'estableix en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
B) Compromís de la despesa:  
a) Que la proposta de resolució de concessió expresse la persona o la relació de persones sol·licitants per a les quals es proposa la concessió de la subvenció, la seua quantia i la persona o la relació de persones sol·licitants a les quals es proposa la denegació de l'ajuda.  
b) Que existeix l'informe de l'òrgan instructor en el qual conste que de la informació que té es desprén que les persones beneficiàries compleixen tots els requisits necessaris per a accedir a les ajudes.  
  
c) Que existeix informe de l'òrgan col·legiat corresponent sobre la valoració de les sol·licituds.  
d) En el supòsit de subvencions de concurrència competitiva per a les quals s'exigisca l'autorització del Consell, que han sigut autoritzades per aquest, d'acord amb el que disposa l'article 160.1.c de la Llei d'hisenda pública de la Generalitat.  
e) Que, si és el cas, concorren les circumstàncies previstes en les bases reguladores de la subvenció per a la modificació de la resolució de concessió de l'ajuda.  
C) Reconeixement d'obligacions:  
a) En els pagaments que tinguen caràcter parcial o anticipat, que estan previstos en la normativa reguladora de la subvenció i, si és el cas, que s'ha prestat la garantia corresponent.  
b) Certificat expedit per l'òrgan gestor, de comprovació i aprovació dels justificants, així com acreditatiu del compliment dels fins que justifiquen la concessió de la subvenció.  
c) Acreditació que la persona beneficiària es troba al corrent en el compliment de les seues obligacions tributàries i amb la Seguretat Social i de les obligacions per reintegrament de subvencions que, si és el cas, se li hagueren exigit, de conformitat amb el que determinen els articles 171.1 de la Llei d'hisenda pública de la Generalitat i 34.5 de la Llei 38/2003, de 17 de novembre, general de subvencions.  
  
d) Acreditació, quan la persona beneficiària siga una entitat local, que l'instrument jurídic que es fiscalitza compleix el que s'estableix en l'article 199.4 de la Llei 8/2010, de 23 de juny, de règim local de la Comunitat Valenciana.  
  
2. Subvencions de concessió directa:  
A) Aprovació i compromís de la despesa:  
a) Que la concessió directa de la subvenció s'empara en algun dels supòsits que, d'acord amb el que es disposa en l'article 168.1 de la Llei d'hisenda pública de la Generalitat, habiliten per a utilitzar aquest procediment.  
b) Que existeix informe de l'Advocacia General de la Generalitat.  
c) Que consta que s'ha complit el que s'estableix en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
d) Acreditació que la persona beneficiària es troba al corrent en el compliment de les obligacions tributàries i amb la Seguretat Social imposades per les disposicions vigents, i no està incursa en les prohibicions per a obtindre aquesta condició, previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
e) Que, si és el cas, concorren les circumstàncies previstes en les bases reguladores de la subvenció per a la modificació de la resolució de concessió de l'ajuda.  
B) Reconeixement d'obligacions:  
Es comprovaran els mateixos aspectes previstos en l'apartat relatiu al reconeixement de l'obligació de les subvencions concedides en règim de concurrència.  
  
Dènou. Concerts educatius  
En els acords de col·laboració que subscriga la conselleria competent en matèria d'educació per a l'aplicació del sosteniment dels centres privats amb concert o conveni educatiu:  
  
A) Aprovació i compromís de la despesa:  
a) Que existeix informe de l'Advocacia General de la Generalitat.  
b) Que existeix memòria econòmica per a l'exercici pressupostari i, si és el cas, dels exercicis posteriors, en la qual conste l'acreditació sobre l'oportunitat i conveniència que sustenta la subscripció dels compromisos que s'assumeixen, i sobre el compliment de les limitacions econòmiques previstes en la llei de pressupostos i altra normativa bàsica aplicable.  
B) Reconeixement de l'obligació:  
si és el cas, certificat expedit per l'òrgan previst en l'acord de col·laboració, acreditatiu del compliment dels requisits hi establits per a realitzar els pagaments.  
  
Vint. Transferències i aportacions dineràries a entitats integrants del sector públic de la Generalitat  
1. En els expedients de transferències a entitats integrants del sector públic de la Generalitat a les quals no resulte d'aplicació la Llei 38/2003, de 17 de novembre, general de subvencions, es comprovarà, a més dels aspectes de caràcter general a què fa referència l'apartat segon del present acord:  
Aprovació i compromís de la despesa:  
Que consta que s'ha complit el que s'estableix en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
2. Els mateixos aspectes seran objecte de comprovació en els expedients relatius a la creació i modificació, per qualsevol motiu, d'operacions financeres amb entitats del sector públic empresarial de la Generalitat diferents de les recollides en el punt 5 de l'apartat quinze d'aquest acord.  
  
Vint-i-u. Expedients de reconeixement de prestacions socials i altres expedients relacionats amb aquestes  
En els expedients de reconeixement de prestacions socials i altres expedients relacionats amb aquestes, els aspectes addicionals a què fa referència l'apartat segon 1.f) seran els següents:  
1. Expedients de reconeixement de pensions en la seua modalitat no contributiva.  
1.1. Pensions d'invalidesa.  
a) Ser major de díhuit i menor de seixanta-cinc anys d'edat, amb la data de la sol·licitud.  
b) Residir legalment en territori espanyol i haver-ho fet durant cinc anys, dels quals dos seran immediatament anteriors a la data de la sol·licitud.  
c) Estar afectats per una discapacitat o per una malaltia crònica en un grau igual o superior al 65 per 100.  
d) Mancar de rendes o ingressos suficients computats, en cada cas, d'acord amb la normativa vigent.  
1.2. Pensions de jubilació:  
a) Tindre complits els seixanta-cinc anys d'edat.  
b) Residir legalment en territori espanyol i haver-ho fet durant deu anys entre l'edat de setze anys i la de meritació de la pensió, dels quals dos hauran de ser consecutius i immediatament anteriors a la sol·licitud de la pensió.  
c) No tindre rendes i ingressos en quantia superior als límits establits en cada cas per la normativa vigent.  
2. Expedients de reconeixement de complement de pensió a titulars de pensions no contributives que residisquen en habitatge llogat:  
  
a) Que s'acredita no tindre d'habitatge en propietat.  
b) Que s'acredita la condició d'arrendatari en la data de la sol·licitud i que es té fixada la residència habitual en l'habitatge arrendat en els termes establits en la normativa d'aplicació.  
  
Vint-i-dos. Intervenció formal i material del pagament   
1. Estan sotmesos a intervenció formal de l'ordenació del pagament els actes pels quals s'ordenen pagaments amb càrrec a la Tresoreria de la Generalitat. Aquesta intervenció tindrà per objecte verificar que les ordres de pagament les dicta l'òrgan competent, s'ajusten a l'acte de reconeixement de l'obligació i s'acomoden al pressupost monetari anual de tresoreria, segons el que s'estableix en l'article 100.3 de la Llei d'hisenda pública de la Generalitat.  
L'ajust de l'ordre de pagament a l'acte de reconeixement de l'obligació es verificarà mitjançant l'examen dels documents originals o del certificat d'aquest acte i de la seua intervenció subscrita pels mateixos òrgans que van realitzar aquestes actuacions.  
En els supòsits d'existència de retencions judicials o de compensacions de deutes del creditor, les corresponents minoracions en el pagament s'acreditaran mitjançant els acords que les disposen. La intervenció formal de l'ordenació del pagament arribarà a aquests acords de minoració.  
  
2. Està sotmesa a intervenció material del pagament l'execució de les ordres de pagament que tinguen per objecte complir directament les obligacions de la Tresoreria de la Generalitat, situar fons a la disposició de caixers i agents facultats legalment per a realitzar pagaments als creditors o bé instrumentar el moviment de fons i valors entre els comptes de la Tresoreria de la Generalitat, segons el que s'estableix en l'article 100.3 de la Llei d'hisenda pública de la Generalitat.  
Aquesta intervenció verificarà la identitat del perceptor i la quantia del pagament.  
Quan el pagament material s'instrumente mitjançant ordres de transferència al Banc d'Espanya o entitats de crèdit, generades per mitjans i procediments informàtics, el sistema d'informació a través del qual s'obtinguen aquestes ordres i els procediments de remissió electrònica, hauran de garantir en tot cas l'exercici de les funcions d'intervenció prèvia en els termes previstos en la Llei d'hisenda pública de la Generalitat i en el seu desenvolupament reglamentari.  
El que s'ha dit anteriorment s'entendrà sense perjudici dels procediments de remissió electrònica de les transferències que puguen establir el Banc d'Espanya o les entitats de crèdit.  
  
3. Si la Intervenció verifica, en l'exercici de la mencionada intervenció formal i material del pagament, l'incompliment d'algun dels aspectes anteriorment assenyalats, haurà de formular, motivadament i per escrit, la corresponent objecció, i quedarà suspesa en aquest cas l'execució del pagament fins que aquell siga solucionat, bé per l'esmena de les deficiències observades o bé, en el cas de no-acceptació de l'objecció, per la resolució del procediment previst en l'article 105 de la Llei d'hisenda pública de la Generalitat.  
  
Vint-i-tres. Efectes  
El present acord produirà efectes des de l'endemà de la publicació en el Diari Oficial de la Generalitat Valenciana, i quedarà sense efecte, des d'aquesta data, l'Acord de 24 d'agost de 2012, del Consell, pel qual es determinen els aspectes addicionals que ha de comprovar la Intervenció en l'exercici de la fiscalització de la despesa, excepte l'apartat catorze, que continuarà sent aplicable fins a l'expiració dels contractes de gestió de serveis públics que es troben vigents.  
  
  
València, 3 d'octubre de 2023  
  
La secretària del Consell,  
SUSANA CAMARERO BENÍTEZ


Còpia Permalink ELI